Brzo trče i spavaju najviše dva sata dnevno: Zanimljivosti o divnim žirafama - EKO KUCA magazin\nNajviša temperatura vazduha usled vrelog talasa u Sibiru izmerena je gradu Verhojansku, a temperaturni rekordi razlog su velikog broja šumskih požara.Prema podacima objavljenim na ruskoj stranici “Pogoda i klimat“, u Verhojansku je izmerena temperatura od 38 stepeni Celzijusa.\nReč “žirafa” verovatno potiče od arapske reči za “skup, sakupljanje” (životinja), ili samo “visok”. Ipak, reč u srpski nije došla iz arapskog, već preko posrednog starofrancuskog girafe.\nMužjaci žive u takozvanim “mladoženjačkim” stadima, dok stariji mužjaci često vode usamljeni život.\nPristup ženkama je moguć samo ako postoji hijerarhija, a ona se postepeno stvara još od mladih dana da bi, kada dođe vreme, bila utvrđena “nekingom” – “mačevanju” snažnim vratovima.\nŽirafe se nalaze na crvenoj listi ugrozenih vrsta\nPrethodni članak U Sibiru izmerena najviša temperatura do sad


Policija raspoređena na aveniji Marshall Bagramian koja vodi do zgrade parlamenta u Jerevanu, 17. april 2018.\nArmenijski parlamentarci izglasali su bivšeg predsjednika te zemlje Serža Sargsjana za novog premijera. Izbor Sargsjana za novog premijera omogućen je ustavnim izmjenama iz 2015. godine na osnovu kojih je Armenija postala parlamentarna republika.\nIzbor na mjesto premijera omogućit će Sargsjanu, ujedno i lideru vladajuće Republičke partije Armenije koja zajedno sa svojim koalicionim partnerom ima većinu u parlamentu, da i dalje bude najmoćniji armenijski zvaničnik. Novi sistem ojačao je status kancelarije premijera, a poziciju predsjednika učinio uglavnom ceremonijalnom.\nProtesti u Armeniji\nNjegov drugi predsjednički mandat završio je 9. aprila nakon čega je sam odabrao nasljednika, Armena Sargsjana (nisu u srodstvu), čiji je sedmogodišnji predsjednički mandat potvrdio parlament.\nIzbor Sargsjana na mjesto premijera desio se uprkos protestima koji već peti dan traju u Jerevanu a koje predvodi zastupnik opozicije Nikola Pašinjanin. Opozicija zamjera Sargsjanu da je promijenio ustavne odredbe samo kako bi mogao ponovo biti izabran na vlast, kao i to da je prekršio obećanje koje je dao 2014. godine, rekavši da se neće kandidovati za premijera ukoliko dođe do ustavnih promjena.\nDesetine demonstranata je privedeno tokom protesta u Jerevanu.\nVladajuća Republikanska stranka Armenije i Armenijska revolucionarna federacija jednoglasno su, 16. aprila, odobrile Sargasjana kao kandidata za premijersku poziciju. Prema podacima Ministarstva zdravlja najmanje 46 osoba, uključujući i šest policijskih službenika zatražili su medicinsku pomoć zbog sukoba policije i demonstranata koji se desio na dan kada je bivši armenijski predsjednik predložen za kandidata.\nDemonstranti su danima blokirali ulice u Jerevanu sa namjerom da poremete glasanje u parlamentu.\nUprkos upozorenjima vlasti da će djelovati kako bi ugušili nemire, stotine demonstranata je blokiralo ulice u centru Jerevana 17. aprila, samo dan nakon što je na desetine demonstranata, uključujuči i Nikolu Pašinjanina, lidera opozicije, povrijeđeno u sukobima s policijom koja je branila put ka parlamentu.\nLider opozicije i njegovi sljedbenici blokirali su ulaz u Centralnu banku u Jerevanu.\nRanije toga dana zamjenik šefa policije dostavio je Pašinjaninu upozorenje u kojem stoji da su demonstranti prekršili zakon o javnom okupljanju te da su vlasti odlučile da prekinu proteste.\nPašinjanin, koji je pocijepao upozorenje bez i da ga je pročitao, izjavio je da je kampanja "totalne neposlušnosti" počela.\n"Revolucionarno stanje vrije širom cijele zemlje. Demonstranti blokiraju ulice i autoputeve. Ljudi ne idu na posao, masovni štrajkovi su počeli", izjavio je Pašinjanin.\nSargsjan i Vlada se takođe suočavaju sa optužbama oponenata za korupciju i loše ekonomsko upravljanje. Armenija je dobila nezavisnost raspadom Sovjetskog saveza ali se oslanja na Rusiju za pomoć i investicije.\n"Nešto što do sada nismo doživjeli, dešava se u Armeniji: ista osoba želi da bude lider zemlje po treći put. Mi ne možemo ovo dozvoliti", izjavio je Pašinjanin.\nBrojni članovi vladajuće stranke smatraju da je 63-godišnji Sargsjan najbolji kandidat za premijera imajući u vidu njegovo iskustvo, naročito kada je riječ o razgovorima o susjednoj regiji Nagorno - Karabah, koja se nalazi u Azerbejdžanu, ali je kontrolišu Armenci.\n"Ukoliko budem izabran, provest ću veliki dio vremena dijeleći iskustva koja sam vremenom stekao na drugim pozicijama", rekao je Sargsjan tokom intervjua objavljenog na dan kada je predložen za premijersku poziciju.\nTreća noć protesta i hapšenja u Bjelorusiji


Naslovnica Sjeverni Sandžak Sjenica Biberovićev naučni rad publikovan u Beogradu\nSjenica – Dana 11.12.2014. godine u Beogradu održan je X Internacionalni simpozijum “istra#ivanja i projektovanja za privredu”“. Simpozijum je organizovan u saradnji Mašinskog fakulteta univerziteta u Beogradu i redakcije vodećeg naučno-stručnog časopisa “Journal of Applied Engineering Science“, koji je prepoznat i podržan od najveće svetske baze naučnih radova SCOPUS.\nSkup se održao pod pokroviteljstvom Ministarstva proskvete, nauke i tehnološkog razvoja Republike Srbije. Simpozijum je otvorio Ministar privrede Republike Srbije gospodin Željko Sertić.\nNa trodnevnom skupu predstavljeni su naučni radovi iz oblasti mašinstva, saobraćaja, građevinarstva, energetike i informacionih tehnologija. Jedan od publikovanih naučnih radova na skupu je i rad “ Obnovljivi izvori energije kao napajanje radio baznih stanica“ autora Biberović Elmedina, doktoranta elektrotehnike i rukovodioca Telekoma u Sjenici. U radu je opisano jedno rešenje neprekidnog napajanja telekomunikacionih uređaja, upotrebom energije vjetra i Sunca ( hibridno napajanje). Uspeh telekomunikacione industrije je baziran na pouzdanim servisima, a napajanje predstavlja ključni dio u obezbjeđivanju te pouzdanosti.\nNovac uložen u izgradnju hibridnog načina napajanja telekomunikacione opreme, preciznije radio baznih stanica koji će omogućiti neprekidnost u radu, višestruko će se vratiti kroz smanjenje vremena otkaza telekomunikacione opreme. Tako da je potrebno uložiti značajne napore da sektor telekomunikacija postane energetski efikasniji, odnosno telekomunikacionoj opremi mora se obezbjediti odgovarajući nivo kvaliteta napajanja i rezervnog napajanja. Sve se to može obezbediti upotrebom obnovljivih izvora energije. Za napajanje se kaže da je “SRCE“ telekomunikacionih uređaja. Ukoliko, otkaže napajanje ceo telekomunikacioni sistem je neupotrebljiv.\nSjenicak 17. Decembra 2014. At 01:16\nzasto ne potpisete odakle vam vijest\nNovi Pazar 17. Decembra 2014. At 15:04\nOvde sam ja video


"Volvo" u saradnji sa "Luminarom" razvija novi sistem za automomnu vožnju\nKompanija "Volvo automobili", globalni lider na polju bezbednosti vozila, razvija novu tehnologiju u partnerstvu sa tehnološkom firmom "Luminar" koja će im obezbediti vodeću industrijsku ulogu i koju će primeniti u sledećoj generaciji svojih vozila.\nOvo partnerstvo će omogućiti "Volvo automobilima" prvu totalno autonomnu vožnju na autoputevima i to tako što će se razvijati sistemi aktivne bezbednosti.\nNova generacija "SPA 2" modularne platforme vozila biće dostupna sa hardverom spremnim za autonomnu vožnju i počeće da se proizvodi od 2022. godine sa "Luminar Lidarom" radarskim sistemom integrisanim u krov vozila.\n- Autonomna vožnja može potencijalno da bude i najbezbednija tehnologija u istoriji automobilizma koja će sačuvati najviše života - objašnjava Henrik Grin, šef tehnološkog razvoja "Volvo automobila" - U bliskoj budućnosti naša vozila će biti u stanju da donesu važne odluke koje se tiču bezbednosti i ovo je bitan korak u tom pravcu.\n"Luminarova" tehnologija se zasniva na visokim performansama "Lidar" senzora koji emituju milione signala, laserske svetlosti, da detektuju gde se objekat nalazi, okruženje u 3D tehnologiji, kreirajući trenutno mapu u realnom vremenu bez potrebe za internet konekcijom.\nPročitajte još: "Hjundai grupa" razvila egzoskelet VEX koji pojačava sposobnost radnika (Foto)\n"Lidar" je ključ u kreiranju automobila koji će obezbediti bezbednu navigaciju u autonomnoj vožnji, omogućujući pouzdanu viziju i percepciju koju kamere i radari sami ne mogu da obezbede. "Lidar" je idealna osnova za donošenje bezbednih odluka u kompleksnoj situaciji pri velikim brzinama.\nDa bi uopšte i omogužio postojanje "Autoput pilota" u budućnosti "Luminarovo" tehnološko rešenje biće kombinovano sa softverom za autonomnu vožnju i kamerama, radarima, i "bek-ap" sistemima za raznorazne funkcije poput upravljanja vozilom, kočenja, ali i instalacije baterija za vozila "Volvoa" koja će imati mogućnost samoupravljanja.\nSve zajedno omogućiće korisnicima da iskoriste mogućnost bezbednog, potpuno automatizovanog načina vožnje autoputem.\n- Uskoro će "Volvo" biti spreman za autonomnu vožnju autoputem kada automobil oceni da je bezbedno da to uradi - kaže Henrik Grin - Automobil preuzima svu odgovornost i vozač može da se opusti i relaksira.”


Bolnice u područja El Pasa u američkoj državi Teksas saopštile su da su zbrinule dvadeset dve žrtve masovne pucnjave u tržnom centru u tom gradu - ne računajući jednog pacijenta koji je preminuo odmah po transportu.\nDonald Tramp, predsednik Sjedinjenih Država, objavio je na društvenoj mreži Tviter da se u El Pasu dogodila, kako se izrazio, užasna pucnjava.\n"Izveštaji su jako loši. Mnoštvo ljudi je ubijeno. U kontaktu sam sa državnim i lokalnim vlastima, kao i predstavnicima zakona. Razgovarao sam sa guvernerom i obećao punu podršku fedralnih vlasti. Neka je bog sa svima vama", napisao je američki predsednik.\n"Sekretarijat za pravosuđe pridružuje se tugovanju građana El Pasa u Teksasu. Oni koji su u stanju da počine ovakva zverstva treba da odgovaraju brzo i u najvećoj meri u kojoj zakon to dopušta", poručio je u pisanoj izjavi Bar.\nNensi Pelosi, predsedavajuća Predstavničkom domu iz redova demokrata, saopštila je da se oružano nasilje mora zaustaviti.\n"Masovna pucnjava u El Pasu slomila je srca svih Amerikanaca. Naše molitve su uz prijatelje i porodice žrtava čitave zajednice El Pasa koje su slomljene ovim brutalnim činom terora i ubistva. Zahvalni smo na hrabrosti i heroizmu onih koji su prvi stigli na msto događaja i pobrinuli se za građane kojima je pomoć bila potrebna. Kao i onima čijom si akcijom osumnjičeni počinioci sprečeni da dalje nanose zlo", navela je, između ostalog, Pelosi u saopštenju.\n"Šokirani smo zbog tragičnih događaja u tržnom centru Cielo Vista u El Pasu gde se nalaze naše dve prodavnice. Molimo se za žrtve, društvo i naše saradnike, kao i za dobrobit onih koji su se prvi odazvali nakon napada. Blisko sarađujemo sa predstavnicima zakona i blagovremeno ćemo saopštavati nove informacije", saopštila je kompanija Volmart.\nMasovna pucnjava u El Pasu dogodila se manje od nedelju dana pošto je jedan napadač otvorio vatru na kalifornijskom Festivalu hrane. Devetnastogodišnji Santino Vilijem Legan, prošle nedelje, ubio je tri osobe i ranio trinaest - posle čega je preminuo od povreda koje je naneo sam sebi.


Specijalno tužilaštvo Kosova traži direkcije za terorizam, korupciju i finansijski kriminal - Društvo - Dnevni list Danas\nPočetna » Društvo » Specijalno tužilaštvo Kosova traži direkcije za terorizam, korupciju i finansijski kriminal\nGlavni tužilac Specijalnog tužilaštva Kosova (STK), Bljerim Isufaj zatražio je danas od Državnog tužioca i Tužilačkog saveta Kosova da donesu odluku o formiranju posebnih direkcija u okviru Specijalnog tužilaštva.\n0Piše: Beta 07. februara 2020.\nU saopštenju Specijalnog tužilaštva Kosova se kaže da se zahtev zasniva na strategiji reorganizacije tog tela koja je pripremljena od Glavnog tužioca tog tužilaštva prilikom prijema funkcije.\nPrema tom predlogu pored Direkcija za ratne zločine, koji već postoji, pri Specijalnom tužilaštvu bi se formirale i direkcije za organizovani kriminal i druga kriminalna dela u nadležnosti tog tužilaštva, kao i direkcije za terorizam, korupciju i finansijski kriminal.\n„Cilj stvaranja ovih departmana u okviru Specijalnog tužilaštva Kosova je da omogući povećanje efikasnosti, efektivnosti, polaganja računa i kvalitet rada. Strategija se zasniva na principima koji će uticati na proaktivnu ulogu u istragama, polaganju računa, kontrolu i stalnom nadgledanju rada tužilaca i u orijentaciju rezultata tužilaštva“, navodi se u saopštenju.\nStrategija takođe ima za cilj princip promovisanja rada tužilaca u ekipi u teškim slučajevima, podizanje stručnosti i saradnju sa javnošću.\ndržavni tužilac, Specijalno tužilaštvo Kosova, sud\nVeran Matić: Tužilaštvo u Jagodini došlo do limita


BBC News 18.4.2006\n"Nametnuto rešenje za Kosovo pogoršava situaciju"\nPovodom izjave američkog izaslanika za pregovore o Kosovu Frenka Viznera da je za izglede Srbije da u đe u Evropsku uniju i NATO izuzetno važno da ona "pravilno postupa", odnosno da bude kooperativna u razgovorima o budućnosti Kosova za BBC govori Martin Slecinger, direktor Odeljenja za istočnoevropske studije pri vašingtonskom Institutu Vudro Vilson.\nUpitan da li se iza ovih reči krije uslovljavanje zvaničnog Vašingtona i zahtev da Beograd pristane na nezavisnost Kosova, Slezinger kaže da poruka Amerike jeste da u vezi sa budućnošću pokrajine postoji određen stepen neminovnosti.\n"Kosovo više neće biti deo Srbije, barem ne politički, ali poruka Vašingtona je da pregovori koji ka tome vode treba da se sprovedu tako da i sama Srbija ima koristi", objašnjava Slecinger.\nOn dodaje da Vašington želi da se Srbiji okončanjem tih pregovora otvori put ka Evropskoj uniji, Partnerstvu za mir i NATO-u i ka uključivanju i Srbije i Kosova u procese integracija u kojima pitanja granica i manjina neće biti toliko značajna.\nMartin Slecinger dalje ocenjuje da je Frenk Vizner od srpske strane tražio jedino da u pregovorima bude otvorena i realna, te da ne napušta pregovore čime bi stvorila situaciju u kojoj bi rešenje moralo da bude nametnuto.\n"Mislim da kada govori o pravilnom postupanju, ambasador Vizner misli na rešenje postignuto u pregovorima, sa kojim će moći da žive obe strane, čak i ako im se ono ne dopada", kaže sagovornik BBC-ja, dodajući da bi se zauzvrat poboljšali američki odnosi sa Srbijom, koji se već poboljšavaju.\n"Bez nametanja rešenja"\nMartin Slecinger objašnjava da Vašington želi da se do rešenja dodje u pregovorima jer bi na primer, nametanje nezavisnosti Kosova moglo da izazove nove probleme na Balkanu.\nOn kaže da su trenutnom situacijom nezadovoljni dva miliona Albanaca na Kosovu, ali da bi u slučaju nametanja nezavisnosti pokrajine moglo da bude nezadovoljno " 7 ili 8 miliona Srba, 2 miliona Makedonaca i Grci i Crnogorci".\n"Zbog toga moramo da budemo vrlo pažljivi i ljudi poput ambasadora Viznera to vrlo dobro znaju" objašnjava Slecinger.\nOn kaže da mu nije do kraja jasno zašto Vašington insistira na tome da se budući status Kosova utvrdi do kraja godine. Jedno od mogućih objašnjenja je da je administraciji predsednika Buša, posle katastrofalne situacije u Iraku i zbog mogućeg zaoštravanja krize oko Irana, potreban argument u odnosima sa islamskim zemljama. Slecinger kaže da Bušova administracija možda želi da u komunikaciji sa muslimanskim svetom ukaže da je učestvovala u stvaranju kosovskog entiteta u kojem većinu čine muslimani, ili da je insistiranjem na promeni ustava u Bosni doprinela jačanju te države.\n"Medjutim, kada Vizner kaže da pregovori moraju manje-više da se završe do kraja godine, ne mislim da on ima na umu sve detalje i pravne finese, već jedan opšti okvirni sporazum", dodaje Martin Slecinger, direktor Odeljenja za istočnoevropske studije pri Institutu Vudro Vilson u Vašingtonu.


Nacionalno takmičenje za najbolje učeničke kompanije - Beleške\nBeleške > Vesti > Nacionalno takmičenje za najbolje učeničke kompanije\nObjavljeno / 14.05.2016. Autor / Sanja Alimpijević Kategorija / Vesti\nU Beogradu će od 15. do 17. maja biti održano Nacionalno takmičenje za najbolje učeničke kompanije na kome će 20 srednjoškolskih timova iz različitih gradova Srbije predstaviti svoje proizvode i usluge javnosti i pokazati šta su naučili o poslovanju, organizaciji, marketingu, komunikaciji i prezentaciji.\nUčenička kompanija je deo projekta “Godina preduzetništva 2016” koji sprovodi Vlada Republike Srbije.\nUčenici koji su “zaposleni” u ovim kompanijama tokom školske godine stiču znanja o tržišnoj ekonomiji i preduzetništvu kroz programe “Dostignuća mladih” i svoju kompaniju vode od osnivanja do izrade kompanijskog izveštaja i zatvaranja kompanije. Program traje preko cele školske godine, a Evropska komisija ga je proglasila najboljim primerom preduzetničkog obrazovanja.\nZa ovogodišnje takmičenje, učenici su pripremili zanimljive proizvode kao što su ergonomsko postolje za knjige, komplet za kućno uzgajanje biljaka, prirodna pasta za zube, interaktivna lampa, knjige za razvijanje fine motorike kod dece, džem od slanine i druge interesantne proizvode.\nU ponedeljak, 16. maja, na prodajnom sajmu u tržnom centru Delta Siti, učeničke kompanije će izložiti svoje proizvode i usluge prolaznicima, a članovi žirija će ocenjivati veštine i jedinstvenost ponude učenika. Poseban panel žirija sastavljen od predstavnika kompanije TeleGroup obilaziće učeničke kompanije i birati pobednika nagrade za najbolju primenu informaciono-komunikacionih tehnologija u poslovanju.\nSledećeg dana u Klubu poslanika, učenici će predstaviti izveštaje svojih kompanija, a zatim će u okviru godišnje ceremonije dodele nagrada za doprinos i zasluge u razvoju preduzetničkog obrazovanja u Srbiji biti proglašen najbolji nastavnik, poslovni volonter i najbolje učeničke kompanije u ovoj godini.\nPobednicima će biti dodeljene statue Preduzetnikus, rad studenta vajarstva Alekse Markovića čije je skulptorsko rešenje osvojilo prvo mesto na nedavno završenom konkursu.\nPobednici ovog takmičenja biće predstavnici naše zemlje na evropskom finalu u Švajcarskoj u julu, gde će odmeriti snage sa najboljim učeničkim kompanijama iz 35 zemalja.\nTakmičenje organizuje „Dostignuća mladih“ u Srbiji uz finansijsku pomoć Ministarstva privrede, Societe Generale banke, kompanija TeleGroup, Ministarstva omladine i sporta, tržnog centra Delta Siti, Tima za socijalno uključivanje i smanjenje siromaštva, kompanije Buck i Nemačke organizacije za međunarodnu saradnju.


U Hali 1 Beogradskog sajma pod imenom “Put uspeha” od 23. do 25. novembra 2018. biće održan Sedmi međunarodni Sajam sporta. – Beogradski derbi i video prezentacija Veslačkog saveza\nVeslački savez Srbije i ove godine biće deo Međunarodnog sajma sporta, koji se od 23. do 25. novembra 2018, u organizaciji Sportskog saveza Srbije, a pod pokroviteljstvom Ministarstva omladine i sporta održati, održava u Hali 1 Beogradskog sajma. Štand našeg Saveza na šestoj po redu reviji srpskog sporta, upečatljivog imena “Put uspeha”, nalaziće se u odeljku B (štand broj 11), a biće u funkciji sva tri dana trajanja Sajma. Pored štanda biće postavljeni i veslački ergometri na kojima će posetioci Sajma, uz asistenciju reprezentativaca, trenera i članova beogradskih klubova, moći da oprobaju svoje veštine na svojevrsnoj simulaciji jednog od najstarijih olimpijskih sportova. Poslednjeg dana Sajma na štandu našeg Saveza, kao i prošle godine, biće organizovan “Beogradski derbi” čiji je start zakazan za 12,30 č. Kombinovane ekipe će činiti po jedna pionirka i kadetkinja i po jedan junior i senior. Sat vremena kasnije počeće zvanična video prezentacija VSS, a biće to još jedna prilika da se podsetimo nekih od najznačajnijih momenata našeg sporta u 2018, u kojoj su osvojene brojne medalje na najznačajnijim međunarodnim takmičenjima...\nKompletan program ovogodišnjeg Sajma sporta možete pogledati OVDE


Prvi Erasmus+ informativni dan u Bosni i Hercegovini | UNIBL\n04. novembar 2014. 13:47:00 Univerzitet u Banjoj LuciOpšte\nPrvi državni Erasmus+ informativni dan u Bosni i Hercegovini, biće održan na Univerzitetu u Banjoj Luci, u četvrtak, 13. novembra 2014. godine.\nDogađaj koji organizuje Kancelarija Erasmus+ programa u BiH u saradnji sa Delegacijom Evropske unije u BiH i Univerzitetom u Banjoj Luci, održaće se u Amfiteatru Fakulteta političkih nauka Univerziteta u Banjoj Luci u periodu od 09:00 do 16:00 časova.\nInformativni dan se organizuje sa ciljem promovisanja mogućnosti u oblasti visokog obrazovanja koje se nude kroz Erasmus + program, sa posebnim naglaskom na izgradnji kapaciteta u visokom obrazovanju, međunarodnoj kreditnoj mobilnosti, zajedničkim master programima, Jean Monnet aktivnostima itd.\nNa info danu učestvuju predstavnici EACEA, Delegacije EU u BiH, javnih i privatnih visokoškolskih institucija, nadležnih ministarstva za obrazovanje, NVO-a sektora i studentskih unija, te druge relevantne institucije iz oblasti visokog obrazovanja u BiH.\nUčešće je potrebno potvrditi do 10. novembra na: office@erasmusbih.com, ili na faks broj: 033/570 262.\nProgram rada prvog Erasmus+ informativnog dana u Bosni i Hercegovini


CRTA :Sastanak u Zrenjaninu: „Partnerstvo za otvorenu upravu u lokalnim sredinama – predstavljanje Modela akcionog plana“ - CRTA\nSastanak u Zrenjaninu: „Partnerstvo za otvorenu upravu u lokalnim sredinama – predstavljanje Modela akcionog plana“\nCentar za istraživanje, transparentnost i odgovornost (CRTA), organizovala je sastanak „Partnerstvo za otvorenu upravu u lokalnim sredinama – predstavljanje Modela akcionog plana“ u Multimedijalnoj sali Skupštine grada Zrenjanina. Ovaj sastanak organizovali smo uz podršku Misije OEBS-a u Srbiji.\nSastanak je namenjen predstavnicima lokalnih samouprava u Srednjebanatskom okrugu, kao i predstavnicima gradskih uprava Novog Sada i Pančeva. Cilj sastanka je predstavljanje Modela lokalnog akcionog plana za Partnerstvo za otvorenu upravu (MLAP POU) predstavnicima lokalnih samouprava i prikupljanje komentara i predloga za unapređenje modela, ali i konkretnih predloga mera/aktivnosti koje se mogu naći u MLAP-u.\nU tom smislu, CRTA je održala dva radna sastanka sa predstavnicima lokalnih samouprava u Vranju (29. juna 2017.) i Užicu (07. jula 2017.) u cilju predstavljanja POU inicijative i pronalaženja efikasnih rešenja koja se mogu primeniti u radu lokalnih samouprava.\nNa osnovu prikupljenih dobrih praksi iz regiona i sveta, kao i na osnovu prikupljenih komentara sa održanih radionica, CRTA je i 20.septembra 2017. godine u Zrenjaninu predstavila MLAP, kao i Uputstvo za izradu u cilju prikupljanja mišljenja i komentara predstavnika lokalnih samouprava i civilnog društva Mačvanskog i Sremskog okruga.\nKatrin Gabriel, viša savetnica za pitanja javne uprave Misije OEBS u Srbiji\nIvan Bošnjak, državni sekretar Ministarstva državne uprave i lokalne samuprave


Putari dali vladi rok do 10. juna (video) - Gradjevinarstvo.rs\nPutari dali vladi rok do 10. juna (video)\n30.05.2013. | Tanjug\nPredstavnici putara najavili su u sredu (29.5.2012.), na završetku protesta ispred Vlade Srbije, da država ima rok do 10. juna da počne da rešava njihove probleme ili će blokirati puteve u celoj zemlji. Predstavnike putarskih preduzeća iz Samostalnog sindikata putara Srbije u vladi su primlili predstavnici ministarstva finansija i privrede i ministarstva saobraćaja, i generalni sekretar vlade Veljko Odalović sa kojima su održali sastanak u prisustvu v.d. generalnog direktora "Puteva Srbije" Zorana Drobnjaka.\nProtest je završen negde oko 15.40 sati, i nakon toga saobraćaj koji je bio blokiran u tom delu grada, ponovo normalno funkcioniše. Drobnjak je rekao da podržava zahteve putara i da neće biti otpuštanja 10.000 radnika u putnoj privredi, kao što tvrde njihovi predstavnici.\nPredsednica Samostalnog sindikata putara Srbije, Sonja Vukanović je rekla da je na sastanku dogovoreno da se formira radna grupa koju će činiti njihovi predstavnici i predstavnici resornih ministarstava i "Puteva Srbije" koja će precizno utvrditi koliko država duguje putarima i plan za rešavanja problema u toj privrednoj grani.\nDrobnjak je rekao da će sva putarska preduzeća imati novca da podele plate u naredna dva meseva, i pozvao ih da nastave da rade. On je rekao da Putevi Srbije duguju putarima 2,8 milijardi dinara i da Vlada Srbije od 10. juna treba da pronađe način, kako da se reši taj problem. On je pozvao predstavnike putarskih preduzeća da dođu kod njega u Puteve Srbije i izlože mu probleme koje imaju. Drobnjak smatra da će, ukoliko bude obezbeđeno 2,8 milijardi dinara, putari moći normalno da nastave da rade u narednom periodu.\nVukanovićeva je rekla da vlada mora da donese neke odluke do 10. juna, ili će putari blokirati saobraćaj u zemlji. "Ako neće milom, onda će silom", poručila je Vukanovićeva. Ona je rekla da bi tek od naredne godine moglo opet da se vrati finanisranje putne privrede iz naknada za naftu i naftne derivate. Zahtevi putara bili su da im država isplati dug od 9,7 milijardi dinara, obezbedi još šest milijardi za održavanje puteva do kraja godine i da se vrati finansiranje putne privrede iz naknade za tečno gorivo.\nAlex 04.06.2013 08.38.31\nJadno je to što Drobnjak govori samo to da putari imaju da daju plate još dva meseca. A šta je sa ostalim računima koje imaju ove firme??? Zbog većine dugovanja, ove firme će biti utužene, a Drobnjaka interesuje samo to da imaju za plate. Valjda i firme poverioci putarskim firmama treba da imaju za plate i svojim radnicima. Bedno!


Coinbase je, kako tvrdi, nedavno izvršio najveći transfer kriptovaluta ikada, od oko 5 miliona dolara.\nGlavna kripto berza i pružalac usluga kripto novčanika Coinbase, nedavno je napravio, kako tvrdi, najveći transfer kriptovaluta, prema objavi kompanije od 19. decembra.\nPrema objavi, 5% svih bitkoina (BTC), 8% svih itirijuma (ETH) i 25% svih lajtkoina (LTC), zajedno sa "mnogim drugim sredstvima" premešteno je na novu ’cold storage’ infrastrukturu, a kompanija "veruje da je ovo najveća kripto migracija ikada zabeležena."\nCoinbase izveštava da je prošle nedelje kompanija "dovršila migraciju na blokčeinu od oko 5 milijardi dolara (kako je procenjena vrednost u završnoj nedelji 7. decembra 2018. godine) u kriptovalutama sa generacije tri na generaciju četiri ’cold storage’ infrastrukture".\nNajnoviji sistem za skladištenje podataka - koji kompanija navodno koristi za svoj ’cold storage’ - počinje sa "visoko kontrolisanim i revidiranim procesom generisanja ključa i nastavlja se sa skladištenjem globalno distribuiranog ključa i sistemom za odobrenje transakcija".\nPrema Coinbase-u, ovaj sistem je prvobitno bio korišćen za njihov kastodi sistem, koji je lansiran u julu, kako je izveštava Cointelegraph.\nDanas je Cointelegraph objavio da je Coinbase pokrenuo edukativni projekat koji korisnicima omogućava da zarade kriptovalutu dok uče o tome.


Gardijan: Beograd grad kreativnosti i novih poduhvata\nLondonski Gardijan predstavio je projekat “Beograd na vodi” i u opširnom tekstu budući najveći šoping centar na Balkanu, koji će se prostirati na 140.000 metara kvadratnih, uporedio sa londonskim ”Vestfild Stratfordom”.\nList piše da je kroz Beograd u proteklom periodu protutnjalo više stotina izbeglica sa Bliskog istoka, da ih sada ih nema, ali da se u srpskoj prestonici i dalje oseća arapsko prisustvo, doduše, na sasvim drugačiji način – u vidu investicije od 3,5 milijardi evra i pod nazivom ”Beograd na vodi”.\nTaj projekat podrazumeva izgradnju stambenih objekata, hotela, poslovnih prostora, šoping centra i parkova – u okviru staklenog kompleksa, koji će biti najviši na Balkanu, a između Beča i Istanbula.\nRukovodilac projekta je, podsećaju, kompanija ”Igl hils” iz Abu Dabija na čijem čelu je Muhamed Alabar koji je ranije investirao u najveći svetski šoping centar i istovremeno najvišu zgradu u Dubajiu.\nVođa projekta u Beogradu je, kažu, Nikola Nedeljković koji za londonski dnevnik ističe da njegov tim ”predviđa da će projekat ”Beograd na vodi” biti veoma važna promena za Srbiju””, i da ”ima u vidu uspostavljanje ravnoteže između prirode, kulture i modernizma”.\nBritanski list poredi Beograd sa Berlinom nakon pada zida 1989. godine i ističe da je grad ””uprkos propadanju, veoma živ””, te da predstavlja grad pun kreativnosti i urbanog, a jeftinog života.\nU prometnoj Karađorđevoj ulici nalazi se pravo arhitektonsko remek delo Geozavoda, zgrade koju su projektovali Nikola Nestorović i Andra Stevanović, a koja je uprkos tome što je bila izgrađena 1907. godine, sve do leta 2014. bila skoro jedva vidljiva kroz zagazđen vazduh i smog.\nProšle godine je zdanje bilo restaurirano, a danas se u njemu nalazi galerija posvećena ”Beogradu na vodi” gde se nalazi i ogromna maketa projekta.\n”Kulu Beograd” koja bi trebalo da se nalazi u blizini železničke stanice i koja će nadgledati reku Savu i promenadu na Savi dugačku 1,8 kilometara, dizajnirala je jedna od najpoznatijih arhitektonskih firmi u svetu ”SOM” iz Čikaga.\nNajveći šoping centar na Balkanu, koji će se takođe nalaziti u blizini reke, prostiraće se na 140.000 metara kvadratnih, a zbog planirane veličine, Gardijan ga je uporedio sa londonskim centrom ”Vestfild Stratford”.\n”Pokušavamo da se usredsredimo na pristupačnost, ali i na prefinjenost. Želimo da imamo što različitiju ponudu”, izjavio je Nedeljković.\nProjekat ”Beograd na vodi” nije prvi pokušaj urbanizacije srpske prestonice, pa je tako Tito 50-ih godina proširio Beograd preko Save i napravio Novi Beograd, koji se sastoji iz niza povezanih blokova, a gde je podignuta, i dalje najviša kula u tom gradu, kula Geneks, navodi Gardijan.\nKada je premijer Srbije Aleksandar Vučić 2014. godine objavio plan ”Beograd na vodi” niko nije bio iznenađen, pogotovo jer će projekat obezbediti 20.000 poslova u zemlji u kojoj stopa nezaposlenosti iznosi 25 odsto, navodi britanski dnevnik.\nGardijan spominje i da Ujedinjeni arapski emirati imaju snažno uporište u Srbiji zbog mnogih investicija, uključujući sporazume sa vojnom industrijom, ulaganje u srpsku poljoprivredu, kao i kupovina udela u srpskoj aviokompaniji ”Er Srbija”.\nPočela izgradnja najvećeg tržnog centra u Beogradu na vodi\nPogledajte trenutak eksplozije! Ovako je uništena bomba u centru Beograda!


NOVO U PONUDI ! – Dentalni implantološko protetski centar Hurčak\nOd sada i u Dentalnom implantološko protetskom centru Hurčak nudimo uslugu terapije laserom.\nLaser u dentalnoj medicini ima brojne primjene, na primjer terapija boli u čeljusnom zglobu, terapija herpesa i afti, izbjeljivanje zubi laserom te završna obrada korijenskih kanala prilikom liječenja zuba. Laser se također primjenjuje u kirurgiji, estetici i protetici. Najvažnije je napomenuti da je terapija laserom u potpunosti BEZBOLNA!\nKontaktirajte nas kako bi saznali više detalja o terapiji laserom.


Direktor Bolnice Trebinje bez dokaza da je nabavljao medicinski kiseonik – zaprijetio tužbama - Direkt Portal\nDirektor Bolnice Trebinje bez dokaza da je nabavljao medicinski kiseonik – zaprijetio tužbama\n29.09.2021 15:46 bolnica trebinje, kiseonik, nedeljko lambeta 0\n„Ne mogu da vjerujem do kakvog smo dna dna došli. Ovo je bruka i sramota i za ovo će neko da odgovara“, rekao je danas novinarima direktor Bolnice Trebinje Nedeljko Lambeta. Međutim, ovo nije bila izjava kojom preuzima odgovornost za to što je Bolnica nabavljala industrijski umjesto medicinskog kiseonika, već poruka medijima koji su priču objavili. Lambeta je ustvrdio da su nabavljali medicinski kiseonik i najavio tužbe protiv medija. Zatim je u svoju odbranu predočio papir koji, u stvari, dokazuje da je Bolnica kiseonik nabavljala od dobavljača koji nije registrovan za nabavku lijekova (medicinski kiseonik je lijek) te da joj je takav promet zabranjen. A onda je, za rubriku vjerovali ili ne, na istom tom papiru Republička uprava za inspekcijske poslove donijela zaključak kojim je dozvolila Bolnici Trebinje da nastavi sa nabavkom kiseonika od neregistrovane firme.\nRepublička inspekcija svoj zaključak obrazložila je javnim interesom, odnosno time da su Bolnici Trebinje zbog pacijenata neophodne zalihe kiseonika. Međutim, u odluci nije naloženo da kiseonik mora biti medicinski, već je definisan samo kao kiseonik. Budući da Bolnica nema ugovor ni sa kim osim sa kompanijom „Milojević Gilje-gas“, koja nije registrovana za promjet lijekova, znači da opet ne može nabaviti medicinski kiseonik.\n„U proteklom periodu određeni portali, političari i novinari iznijeli niz laži i spekulacija na rad Bolnice Trebinje i ovom prilikom želimo da to sve demantujemo“, rekao je Lambeta.\nZatim je novinarima predočena "potvrda o sukladnosti" za kiseonik koji je firma „Milojević Gilje-gas“ isporučila ovoj JZU, ali ni na njoj ne piše da je riječ o medicinskom kiseoniku. Navedeni papiri dati su novinarima na uvid nakon pres konferencije, pa nisu mogli da postave pitanja u vezi sa njima.\nIako nije iznio nijedan dokaz da je Bolnica nabavljala medicinski kiseonik, direktora Lambetu to nije spriječilo da prijeti tužbama.\n„Bolnica Trebinje će da pokrene krivične prijave protiv svih koji su objavili neistinu da je to neki industrijski kiseonik, kao što je predsjednik Dodik juče izjavio – industrijski kiseonik ne može da funkcioniše. Pozivam sve zdravstvene radnike da svi pokrenu prijave i sve pacijente koji su ležali. A oni koji su ovo uradili, pozivam državu da se udružimo i da im jednom u kraj stanemo“, kazao je Lambeta.\nOn je stanovništvu Trebinja i Hercegovine poručio „da je sve u redu, da je ovo medicinski kiseonik 99,5 posto ispravnosti koji se, pored kovida koristi i za porodilište, za intenzivnu njegu, za operacionu salu, to traje već decenijama“.\nNa naše pitanje da li negira zaključak inspektorata koji dokazuje da je Bolnica nabavljala industrijski kiseonik i koristila ga kao lijek, Lambeta odgovara: „Tako je, izvolite, imate zaključak (Republičke inspekcije o tome da mogu ponovo nabaviti kiseonik zbog javnog interesa, prim. aut.). Međutim, kao što smo već naveli, ovaj zaključak upravo dokazuje da je Bolnica nabavljala kiseonik od dobavljača koji nije registrovan za promet medicinskog kiseonika.\nLambeta je na pres konferenciju izašao sa nekim od ljekara zaposlenih u Bolnici Tebinje. Jedna od njih je i Petra Paovica, specijalistkinja anesteziologije, koja je kazala da već deset godina u liječenju u ovoj bolnici koristi kiseoničku terapiju i da do sada nije primjetila bilo kakvu nus pojavu kiseonika koji su primjenili.\nNa naše pitanje kako građani i pacijenti mogu znati kakav je kiseonik u pitanju ako firma nije registrovana, Paovica odgovara da na studijama medicine nikada nije ni učila o industrijskom kiseoniku.\n„Za šest godina osnovnih studija medicine i četiri godine specijalizacije, mi nikada nismo govorili o industrijskom kiseoniku, niti na temu sastava takvog kiseonika bilo ko od doktora ima spoznaju, jer to nije bila tema našeg studiranja. Tako da na tu temu, ipak, trebamo pričati sa ljudima koji su dobavljači i finansijeri“, kazala je Paovica i dodala da ona ne vidi ništa problematično u papirima koji su novinarima dati na uvid.\nČinjenica da se na studijama medicine i ne govori o upotrebi industrijskog kiseonika još je jedan od pokazatelja koliko je važna razlika između njega i medicinskog.\nPitanja samo za odabrane\nInače, današnja konferencija za medije Bolnice Trebinje sazvana je skoro pa tajno, jer određeni novinari, evidentno je, nisu bili poželjni na njoj. Tako je portparolka Bolnice Trebinje Nikolina Mučibabić kazala da pravo na pitanja imaju samo novinari RTRS-a, ATV-a i Herceg televizije te nastojala da sabotira pitanja „Direkta“ uz konstataciju govornicima da na naša pitanja „ne moraju da odgovaraju“.


NAJVEĆI POVERILAC SE NE OGLAŠAVA „Jugoremedija” pred bankrotom – Zrenjanin\nNAJVEĆI POVERILAC SE NE OGLAŠAVA „Jugoremedija” pred bankrotom\nZa zrenjaninsku Fabriku lekova „Jugoremedija” u stečaju, po svemu sudeći, biće doneta odluka o bankrotu, ukoliko sredinom ove nedelje iz Beograda ne stigne Plan reorganizacije, izmenjen i dopunjen u skladu sa zahtevom ovdašnjeg Privrednog suda.\nKako saznajemo, vodeći poverilac „Jugoremedije”, firma „Heta real estate”, vlasnik potraživanja koja je od propale farmaceutske kuće imala „Hipo Alpe Adrija banka”, plan reorganizacije koji je pomenuta banka predložila sredinom 2013. godine nije prilagodila pomenutoj promeni i drugim, novonastalim okolnostima. Iako je tražila i dobila dodatni rok za prilagođavanje Plana reorganizacije, „Heta real estate” se ne oglašava pa će, shodno Zakonu o stečaju, odluka o bankrotstvu uslediti po automatizmu.\nFabrika lekova „Jugoremedija” u stečaju je od kraja 2012. godine, a ovaj postupak se otegao i zbog sporenja bivših akcionara i vodećih poverilaca o stvarnoj vrednosti firme. Pogone i ostalu imovinu „Jugoremedije” u međuvremenu je, kao zakupac, koristila novosadska firma „Union – medik”. Novosađani su zakup plaćali 30.000 evra mesečno, u dinarskoj protivrednosti, ali tokom ove godine nisu uvek uredno izmirivali svoju obavezu. Zahtev vlasnika firme Milana Selakovića da od 12. jula 2016. bude oslobođen plaćanja pomenutog zakupa Odbor poverilaca i stečajni upravnik odbili su sredinom septembra.\n← Zrenjaninska gimnazija obeležila 170 godina postojanja\nRadno vreme pošte za praznik →


Štamparija Simbol - Beograd\nŠtamparija Simbol – Usluge koje Vam možemo ponuditi su iz oblasti sito, ofset, tampon i digitalne štampe.\nSito štampom Vam možemo Vam izraditi vizit karte na posebnim vrstama papira na kojima je inače nemoguće štampati bilo kojom dugom tehnikom štampe. Sito štampa se koristi takođe za izradu nalepnica na pvc foliji, štampu na upaljačima, olovkama, privescima, rokovnicima i drugoj reklamnoj galanteriji.\nDigitalna štampa je pre svega u našoj delatnosti interesantna onima koji žele za kratko vreme dobiti mali broj otisaka pristojnog kvaliteta na papirima gramature od 80-300 gr/m2 .\nDovoljno je da odaberete podlogu i pošaljete nam e-mail sa podacima, šifrom podloge i eventualnim željama vezano za izradu, a mi ćemo se pobrinuti za ostalo!


Postoji prostor za povećanje penzija – mojKontakt portal – Radio Televizija Kontakt\nPostoji prostor za povećanje penzija\nCvijanovićeva je naglasila da ima prostora za povećanje penzija i da će to biti realizovano u skladu sa ranije dogovorenom dinamikom.\nTakođe, Vlada počinje raditi i na dodatnom povećanju plata za pet odsto. To bi se, procjenjuje, moglo dogoditi u narednoj godini.\nIstakla je da je na jučerašnjoj sjednici Izvršnog odbora SNSD-a na Mrakovici dominantna tema bila ekonomska situacija u Republici Srpskoj.\nOdgovarajući na napade opozicije, Cvijanovićeva je poručila da SNSD-u niko neće držati lekcije i da o sposobnosti opozicije najbolje govore rezultati njihove vladavine.\nGovoreći o zatraženoj smjeni ministra spoljne trgovine i ekonomskih odnosa BiH Mirka Šarovića iz SDS-a, Cvijanovićeva je rekla da on nije radio na zaštiti interesa Republike Srpske i domaće poljoprivrede.\nPremijerka Cvijanović rekla je da je u Fabrici glinice “Birač” iz Zvornika stanje normalizovano, radnici redovno primaju plate i dijelove zaostalog regresa. Istražni organi će, dodaje, nastaviti da istražuju malverzacije u Biraču.\nGovoreći o provođenju odluke “Sejdić-Finci”, Cvijanovićeva je rekla da je stav SNSD-a da se provede suština ove odluke, a ne želje političkih struktura iz Federacije BiH.\nKarleuša ambiciozna: Pjevaću pred 200.000 ljudi na Hipodromu!\nPatrijarh Irinej služio liturgiju u Sarajevu


B92\t29.04.2019 18:24\nPrethodno je, nakon što su prebrojani skoro svi glasovi parlamentanih izbora, portparolka španske vlade Izabel Kela proglasila pobedu socijalista, predvođenih premijerom Pedrom Sančezom.\nPrema njenim rečima, Sančezova partija osvojila je skoro sedam miliona glasova, što znači da će imati 123 mesta u donjem domu parlamenta, prenosi AP.\nRojters navodi da socijalisti vode sa 123 mesta u parlamentu od 350 mesta, dok krajnje levičarski Unidas Podemos ima 42 mesta.\nTo znači, objašnjava agencija, da ako te dve partije udruže snage, nedostajaće im 11 mesta za formiranje većine u parlamentu.\nLider španske krajnje levičarske partije "Unidas Podemos" Pablo Iglesijas, izjavio je da je već ponudio premijeru i lideru socijalista Pedru Sančezu da formiraju levičarsku koalicionu vladu.\n"Preneo sam mu (Sančezu) našu spremnost da radimo ka formiranju koalicione vlade", rekao je Iglesijas obraćajući se pristalicama u Madridu, nakon što su rezultati izbora pokazali da je Podemos osvojio 42 mesta u parlamentu, prenosi Rojters.\nOn je naglasio da je za formiranje takve koalicije potrebno mnogo vremena i zatražio strpljenje od svojih pristalica.\n"Voleli bismo drugačiji rezultat, ali je dovoljno da se zaustavi desnica i formira levičarska koaliciona vlada", rekao je Iglesijas, a prenosi AP.\nLider krajnje desničarske partije "Voks" Santijago Abaskal euforično je proslavio rezultat, koji je njegova stranka ostvarila na parlamentarnim izborima u Španiji.\nAbaskal je rezultat svoje partije proslavio okrenuviši palčeve na gore, dok su padali konfeti u bojama te partije - zelenoj i beloj, prenosi AP.\n"Rekli smo vam da ćemo početi s ponovnim osvajanjem Španije i to smo uradili", rekao je Abaskal, a AP navodi da je time aludirao na kampanju španskih katoličkih kraljeva iz 15. veka za okončanje muslimanske vladavine na Pirinejskom poluostrvu.\nObraćajući se pristalicama u Madridu, 43-godišnji Abaskal je rekao da okrivljuje nekada dominantnu konzervativnu Narodnu partiju za to što desničari nisu osvojili dovoljan broj glasova kako bi svrgnuli s vlasti premijera Pedra Sančeza.\nOn je rekao da će 24 poslanika, koliko će dobiti Voks u donjem domu parlamenta, biti dovoljno da ta partija odredi političku agendu.\nPartija "Voks", koja je osnovana pre pet godina, obećala je da će odbraniti Španiju od "neprijatelja" među kojima su, kako je navela, feministi, liberalne elite i muslimani.\nNakon što su preliminarni rezultati pokazali da je "Voks" ušao u parlament, generalni sekretar te stranke Havijer Ortega Smit rekao je da je ovaj dan "istorijski".\nPrema preliminarnim rezultatima koje je objavio španski MUP, na osnovu 95 odsto prebrojanih glasova, partija "Voks", imaće 24 mesta u parlament od 350 mesta, mada su socijalisti, predvođeni premijerom Pedrom Sančezom, osvojili najviše glasova, ali nedovoljno za formiranje apsolutne većine.\nOrtega Smit je, međutim, rekao da je "pobeda" socijalista kratkotrajna jer "levica zna da je s Voksom njihova partija gotova", prenosi AP.\n"Otpor je sada u Kongresu, milioni Španaca, koji su ućutkivani, imaće glas u Kongresu", rekao je Ortega Smit.\n"Levica zna da je s Voksom njihova partija gotova"\nLider PP-a: Bićemo glavna opozicija socijalistima\nLider španske konzervativne Narodne partije (PP) Pablo Kasado rekao je da će njegova stranka biti glavna opoziciona snaga socijalistima premijera Pedra Sančeza u parlamentu.\nKasado je na Tviteru nakon parlamentarnih izbora, koji su u nedelju održani u Španiji, a na kojima je PP izgubio više od polovine poslaničkih mesta, rekao da će stranka predvoditi opoziciju odgovorno i poboljšati stvari, koje nije dobro radila, preneo je Rojters.\nLider partije desnog centra Siudadanos je, takođe, rekao da će njegova partija biti glavna opozicija socijalistima.\nPrema preliminarnim rezultatima, na osnovu 99,6 odsto prebrojanih glasova, PP je dobila 66 od 350 mesta u parlamentu, a Siudadanos 57, preneo je Rojters.


Pušenje jedne doze nargile srazmjerno istovremenom pušenju 20 cigareta - Civilis\nPušenje nargile opasnije je po zdravlje od cigareta, jer u prosjeku traje od 30 minuta do sat vremena, za razliku od petominutne pauze za cigaretu, čime se produžava izlaganje toksinima i štetnim hemikalijama, pokazuju istraživanja.\nPušenje cigareta u svijetu je dostiglo najniži nivo u svojoj istoriji, ali pušenje nargile sve je popularnije, posebno među mladima.\nZNATE LI SVE DOBROBITI KOPRIVE?\nTokom ljetnog perioda žeđ najbolje gasi ohlađena, sočna i slatka kraljica ljeta – lubenica. No, pitanje je kako izabrati pravu?Za početak, odbacite misao da morate izabrati onu koja najljepše iz\nEterična ulja za smanjenje celulita\nEterična ulja za smanjenje celulitaEterična ulja nam mogu pomoći da se eliminira celulit iz našeg sustava. Ova eterična ulja za celulit imaju sposobnost da djeluju kao diuretik, supresant


Radio TV Stara Pazova - U staropazovačkoj opštini od 1.500 nezaposlenih mladi čine 18 posto\nU staropazovačkoj opštini od 1.500 nezaposlenih mladi čine 18 posto\nU Srbiji prema poslednjem popisu stanovništva ima nešto više od milion i trista hiljada mladih, a više od 510 hiljada naseljeno je u ruralnim sredinama. I dok se s jedne strane mladi posle završetka školovanja, odlučuju da odu u gradske sredine u potrazi za zaposlenjem, ima i onih koji ostaju na selu. Briga o mladima zadatak je koji je pred sebe stavila opština Stara Pazova.\nU opštini Stara Pazova 18 posto od 1.500 nezaposlenih čine mladi, a lokalna Kancelarija za mlade sve više postaje važna karika u sistemskom rešavanju problema zapošljivosti mladih. I druge aktivnosti koje sprovodi ova omladinska organizacija uz podršku lokalne samouprave i resornih sekretarijata i ministarstva imaju za cilj da omoguće aktivno učešće mladih u društvu.\nU lokalnoj samoupravi ističu da se iz lokalnog budžeta izdvajaju značajna sredstva ne samo za mlade već i za decu, a pored toga ulaže se u sportsku infrastrukturu ne bi li deca i mladi mogli u svojoj sredini da se bave sportom.\nU resornom sekretarijatu ističu da su se u prethodnom periodu načinili nekoliko značajnih koraka koji se tiču zadržavanja mladih u zemlji.\nProcenjuje sa u opštini Stara Pazova ima nešto više od 12.000 mladih što je značajan deo ako se uzme u obzir da u ovom kraju živi preko 65 hiljada ljudi.


Tegeltija najavio sastanke, u SDA ništa ne znaju: Hoće li se partneri dogovoriti u vezi s imenovanjima u OSA-i | Krupljani.BA\nZoran Tegeltija, predsjedavajući Vijeća ministara, najavio je prije nekoliko dana da je u procesu imenovanja kadrova u državnim institucijama otvoren proces imenovanja direktora i zamjenika Obavještajno-sigurnosne agencije (OSA).\nTegeltija je najavio da će u toku ove sedmice biti održano nekoliko sastanaka vezanih za proces imenovanja. I to kako bi se u naredne dvije sedmice na sjednici Vijeća ministara dostavio prijedlog za imenovanje direktora OSA-e i njegovog zamjenika.\nNo, Halid Genjac, generalni sekretar SDA, kazao nam je jučer da mu ništa u vezi s ovim sastancima i pregovorima o procesu imenovanja nije poznato.\nOsim toga, kada je u pitanju Uprava za indirektno oporezivanje, Tegeltija je istakao da tu postoji apsolutno neslaganje te da su interes za tu poziciju iskazali i Bošnjaci i Hrvati, ali i Srbi.\nOn je rekao da bi ova pozicija trebala pripasti SNSD-u, tačnije da je red da direktor bude Srbin. No, od ove pozicije za sada ne odustaje ni SDA, a posebno HDZ.\nPrije dva mjeseca održan je sastanak lidera SDA, HDZ-a i SNSD-a da bi se odblokirala imenovanja. No, konačan dogovor u vezi sa OSA-om i UIOBiH, za koju je Dragan Čović rekao da je hrvatska pozicija, također, nikada nije postignut.\nU SDA insistiraju da Osman Mehmedagić ostane direktor OSA-e, dok pozicija zamjenika pripada SNSD-u. Ali, kako nam je rečeno nezvanično, SDA neće odustati ni od pozicije direktora UIOBiH niti će oko nje pregovarati.


Kragujevčani 13/07/2021\tNo Comments bioskop u kragujevcuKragujevackragujevcani\nLegendarni gradski hramovi poklonika sedme umetnosti zatvoreni su poslednjih petnaestak godina, a sredinom zlatnih osamdesetih, godišnje je prodavano i po 800.000 bioskopskih ulaznica\nKragujevac – Zgrada bioskopa „Radnički dom” kod glavne pijace u centru grada vraćena je naslednicima predratnih vlasnika. Oni su ga posle okončanog postupka restitucije prodali, i tako se spasili obaveze da održavaju objekat koji je pod zaštitom. Novi vlasnik je već krenuo u temeljnu rekonstrukciju polusrušene zgrade bioskopa, koja je deo istorijske kulturno-ambijentalne celine Milošev venac, urbanog poteza na kome je u 19. veku formirana prva prestonica moderne Srbije.\nPreostali bioskopi su i dalje u vlasništvu grada, s tim da ruinirani „Pionir” sada malo ko pominje, dok je rekonstrukcija „Šumadije” nedavno ponovo najavljena, po ko zna koji put. Iz ovog bioskopa su još pre deset godina povađena sva sedišta, bez jasnog plana kako jednoj od najboljih dvorana u bivšoj SFRJ vratiti stari sjaj, ukoliko je tadašnja vlast uopšte ozbiljno razmišljala da obnovi bioskop koji je svojevremeno imao više stotina hiljada poseta godišnje. U današnje vreme nestvarno deluje podatak da je 1984. godine u Kragujevcu prodato 800.000 bioskopskih ulaznica. Bilo je to vreme „Rokija”, „Terminatora”, dok se za „Tesnu kožu” i „Hajde da se volimo” tražila karta više.\nSadašnja vlast ima nameru da Kragujevac kandiduje za prestonicu kulture Srbije 2023. godine. Projekat je zamišljen po uzoru na neke evropske zemlje, ali bez obnove starih zdanja i bar jedne velike lepo uređene dvorane pitanje je da li Kragujevac može dobiti poverenje nadležnih u državi koji se, bar deklarativno, zalažu za razvoj kulturnih potencijala i van Beograda.\nMinistarka kulture Maja Gojković je izjavila da je Kragujevac jedan od najozbiljnijih kandidata za počast koja će pripasti prestonici kulture Srbije 2023. godine, a gradske vlasti su nedavno upoznale savetnika predsednika Srbije za kulturu Dejana Savića s planom obnove „Šumadije” u čiju rekonstrukciju, navodno, treba uložiti čak pet miliona evra. Ovu basnoslovnu svotu nadležni objašnjavaju potrebom da Kragujevac dobije modernu multifunkcionalnu dvoranu u kojoj bi se izvodile pozorišne, baletske i operske predstave, a koja bi istovremeno doprinela i razvoju kongresnog turizma. Ranije se, međutim, govorilo da bi rekonstrukcija „Šumadije” mogla da košta oko 800.000 evra.\nU decenijama posle Drugog rata u Kragujevcu je radilo nekoliko bioskopa. Osim pomenutih, projekcije su održavane u „Bašti”, „Zastavi”, Domu vojske. Neki objekti su porušeni sedamdesetih godina prošlog veka, a reprezentativno zdanje Doma vojske odavno je prepušteno zubu vremena.\n„Strejt stori” Dejvida Linča iz 1999. godine bio je jedan od poslednjih filmova prikazanih u „Pioniru”. Pred kraj projekcije u sali se začuo lepet krila, a kad je svetlo upaljeno publika je mogla da posmatra let slepih miševa koji su se gnezdili pod svodovima svojevremeno najakustičnije dvorene na prostorima bivše SFRJ. Umesto filmova o Brusu Liju, u bioskopu „Radnički dom” je pre petnaestak godina priređena borba polugolih devojaka u bazenu s čokoladom, a iz danas očerupane „Šumadije” ostala su sećanja na kultni film „Let iznad kukavičjeg gnezda”. U Kragujevcu je ovo kinematografsko ostvarenje Miloša Formana iz 1975. prikazano u okviru manifestacije „Mali Fest”, s kojom su u grad na Lepenici stizali najbolji filmovi s beogradskog Festa.\nDanas u Kragujevcu postoji samo jedan bioskop – „Sinepleks” u Tržnom centru „Plaza”. Minimalna cena celovečernje projekcije za dvoje je 1.000 dinara, što je dovoljno tek za karte i kokice. Nekada su kragujevački klinci išli u bioskop u grupama od po desetak. Pre četrdeset godina u bioskop se nije išlo samo zbog filma, nego i zbog lepog i korisnog druženja.\nPrevious Previous post: NEMA PREMINULIH NITI HOSPITALIZOVANIH: Ruska vakcina „Sputnjik Ve“ pokazala dobre rezultate u San Marinu\nNext Next post: RHMZ: Do četvrtka u većini mesta u Srbiji od 35 do 39 stepeni


Infantino mekane kocke 6260397: Prve igračke: SveZaKucu.rs Prodaja, Cena, Beograd, Srbija\nInfantino mekane kocke 6260397\nPoslednja cena bila je: 1935 din\nKarakteristike proizvoda: Infantino mekane kocke 6260397\nProizvod: mekane kocke\nŠifra proizvoda: 6260397\nMekane kocke veselih boja. Različite šare se uklapaju međusobno, pa tako sa jedne strane dete može složiti oblik majmunčeta, dok sa druge može složiti niz brojeva (1-2-3)\nLagane su i napravljene od bezbednih i kvalitetnih materijala\nPomeranjem kocki proizvode se zvuci\nVesele boje i zvuci privlače pažnju deteta i podstiču ga na istraživanje i igru\nNamenjeno deci starijoj od 3 meseca (3m+)\nOpis proizvoda: Infantino mekane kocke 6260397\nMekane kocke veselih boja, čijim se pomeranjem proizvode zvuci. Različite šare se uklapaju međusobno, pa tako sa jedne strane dete može složiti oblik majmunčeta, dok sa druge može složiti niz brojeva. Lagane su i napravljene od bezbednih i kvalitetnih materijala. Namenjeno deci starijoj od 3 meseca (3m+)\nIzdiktirajte operateru šifru proizvoda - šifra ovog proizvoda je: 23038\nSifra 23038, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 23038, 2, Pavle Milosevic, Obalska 18, 11000, Beograd, 063123123, pavmi@szk.com


7 Pravila za Preživljavanje Open Space Kancelarijskog Prostora\nDa li radite u open space kancelariju u kojoj gde god da se okrenete vidite vaše kolege i coworkere? Ukoliko nemate snažan fokus i predispozicije da se prilagodite ovom novom konceptu kancelarijskog prostora, open space može da bude prava noćna mora. Ali ne brinite! Pripremili smo nekoliko saveta/pravila oja će vam pomoći da preživite u takvom radnom okruženju.\nUkoliko niste veliki fan Open Space koncepta, možemo odmah reći kome da se požalite i odakle je ovaj trend potekao – iz Amerike, još preciznije – Silikonske Doline. Postavljanje radnika u jedan ogroman otvoren prostor, za takozvane radne stanice je osmišljeno sa ciljem da se, pre svega, smanje troškovi konstrukcije i izgradnje poslovnog prostora a zatim da se u jedan prostor smeste zaposleni sa sličnim svakodnevnim zadacima i ciljevima. Na ovaj način postignuta je lakša i brža komunikacija medju individualnim radnicima i timovina koji su fokusirani na slične projekte, a i mnogo lakša kontrola zaposlenih od strane menadzera i lidera.\nUbrzo, ovaj način rada je doživeo ekspanziju ne samo u Americi već i širom sveta. Sa druge strane pojavili su se problemi poput pada performansi radnika, neispavanosti i drastičan pad koncentracije koji dalje vodi do rasta potrebe za psiholozima i HR menadzerima koji imaju iskustva u radu sa ljudima kojima fali motivacija i produktivnost.\nNo, da predjemo na stvar! Evo nekoliko saveta kako da preživite radne sate u Open Space prostoru:\n1. Organizujte sastanak sa timom i postavite osnovna pravila ponašanja u kancelariji\nPrva i osnovna stvar koju treba uraditi ukoliko se vaša firma preselila u novu kancelariju jeste da okupite office menadzere ili sve zaposlene (u zavisnosti od veličine firme) i postavite osnovna pravila. Veoma je bitno da se postave pravila u vezi telefonskih razgovora. Oni vezani za posao, koji ne traju duže od 5-10 minuta mogu da se tolerišu, ali svakako ne i oni od pola sata i više. Ukoliko zaposlen mora da obavi poslovni ili privatni razgovor duži od desetak minuta, treba se skloniti u kuhinju, hodnik, salu za sastanku ili phone boots ukoliko vaša kancelarija raspolaže njima. Imajte na umu da u ranom okruženju i najmanja buka može znatno da poremeti koncentraciju zaposlenih, zato budite pažljivi i tihi


STCC: Ekblom vozi treći "VW golf" za Vestkoust rejsing - Serbiaring\nSTCC: Ekblom vozi treći “VW golf” za Vestkoust rejsing\nApril 11, 2018 Jelena-Katarina Mitrović TCR, Vesti 0\nTrostruki osvajač Skandinavskog turing šampionata Fredrik Ekblom ponovo će se takmičiti u ovoj seriji 2018, sada sa ekipom Vestkoust resing.\nEkblom je dve od svoje tri STCC titule osvojio u Vestkoustu. Za ovu ekipu nastupio je poslednji put 2008, kad je sezonu završio na drugom mestu.\nProšle godine on je vozio za Kristoferson motorsport, kad je opet bio vicešampion.\n“Ja nemam nameru da odustanem i naravno da sam srećan i ponosan što su mi Dik (tim menadžer) i Vestkoust rejsing ukazali poverenje”, rekao je Ekblom. “S ovom ekipom sam doživeo neke od svojih najzabavnijih i najboljih STCC godina i drago mi je što sam ponovo tu.”\nFrederiku će društvo u ekipi praviti brat i sestra Andreas i Džesika Bekman, koji će se okušati i u TCR UK, a svi će voziti “VW golf”.\n“Dik mi je dao jednostavnu misiju: da pobeđujem i dodam još jednu STCC titulu mojoj kolekciji. Znam koliko je ekipa motivisana, a ovo će biti zanimljiva STCC sezona, s mnogo dobrih i uspeha željnih vozača, uključujući i moje timske kolege Andreasa i Džesiku. Naravno, pomoći ću im i ako budu brzi, znači da ih čeka svetla budućnost, a da ću ja morati da vozim još brže.”\n“Fredrik Ekblom je u našem trećem automobilu, to je veoma dobro”, rekao je tim menadžer Dik Jenson Vigrot. “On ima bogatu prošlost sa nama i uvek je dobro radio sa timom, vidim koliko je sada motivisan. Ujedno, on će biti velika podrška Andreasu i Džesiki. Mislim da imamo uzbudljiv trio, apsolutno pravi za povratak u STCC”.\nDanijel Nađ gostuje u WTCR na Hungaroringu u “hjundaiju i30 N”\nJoš živi projekat “subaru TCR”, BoP test obavio Stefano Komini


Svečanosti u čast Milivoja Živanovića ove godine biće održane u revijalnom izdanju (VIDEO) - Hit Radio Pozarevac\nSvečanosti u čast Milivoja Živanovića ove godine biće održane u revijalnom izdanju (VIDEO)\nGlumačke svečanosti u čast Milivoja Živanovića ove godine biće održane u revijalnom izdanju od 15. do 29. novembra, u Centru za kulturu Požarevac. Program ovogodišnjih svečanosti bitno se razlikuje od dosadašnjih i imaće revijalni, umesto takmičarski karakter, rečeno je na današnjoj konferenciji za novinare.\nU revijalnom delu festivala planirane su predstave po izboru Milivoja Mlađenovića dosadašnjeg selektora festivala. Predstave počinju u 20 sati, a karte će se prodavati po ceni od 1000 dinara, uz ograničen broj posetilaca.\nKako je danas rečeno, predviđena je promocija monografije “Sazvežđe Milivoja Živanovića”, koju je priredio prof. dr. Milivoje Mlađenović, ali i filmovi "Ciganka" i "Pogon" u kojima je igrao Milivoje Živanović.\nMilivoje Živanović (1900-1976), jedan od naših najistaknutijih glumaca,prvak JDP-a .\nOd 1995. godine u Centru za kulturu Požarevac održava se pozorišni festival u slavu jednog od najvećih srpskih glumaca – Milivoja Živanovića.\nPožarevac tih festivalskih dana živi za pozorište i slavi glumačku profesiju, uvek iznova budeći sećanja na veličinu glumačke igre svog slavnog sugrađanina.\nSnimak obraćanja pogledajte u video prilogu...


Srdačan susret Erdogana i Putina\nM. D. 9. avgusta 2016. 14:04\nOsam meseci nakon što su turske snage oborile ruski borbeni avion Su-24 zbog čega su se odnosi dve zemlje drastično pogoršali, predsednici Vladimir Putin i Redžep Tajip Erdogan sastali su se danas u Sankt Peterburgu u pokušaju da reše probleme i okrenu novu stranicu.\nKako prenose ruski mediji, susret je počeo rukovanjem dvojice predsednika, a u razgovorima učestvuju i šefovi diplomatija dve države – Sergej Lavrov i Mevlut Čavušoglu, kao i visoki zvaničnici predsedničkih administracija.\n„U regionu veoma mnogo očekuju sa političke tačke gledišta od nas. Verujem da će naša saradnja doprineti razrešenju mnogih problema u svetu“, izjavio je Erdogan.\nPovodom nedavnog pokušaja puča u Turskoj, Putin je rekao je Rusija uvek protiv svih nekonstruktivnih akcija. On je podsetio da je među prvima pozvao Erdogana i izrazio podršku prevazilaženju krize nakon vojnog puča u Turskoj, a turski predsednik je rekao da ga je Putinov poziv obradovao.\n„Nadam se da će turski narod pod vašim rukovodstvom prevazići krizu“, rekao je Putin Erdoganu, prenosi Sputnjik.\nKako prenosi agencija RIA Novosti, Putin i Erdogan će razmotriti mogućnost obnove čarter letova i izvoza turskih proizvoda u Rusiju, mogućnost rada turskih građevinskih kompanija u Rusiji, projekat gasovoda Turski tok i projekat izgradnje elektrane Akuju.\nMoguće je da bude pokrenuto i pitanje isplate kompenzacije za oboreni avion.\nPutin i Erdogan će se posle susreta pridružiti predstavnicima turskih i ruskih poslovnih krugova.\nDo susreta dvojice lidera dolazi posle neuspelog pokušaj puča u Turskoj i u trenutku krize u odnosima između Turske i EU i pitanja izbeglica.\nŠta donosi susret Putina i Erdogana?\nSastankom predsednika Rusije i Turske okončava se ledeno doba između dve zemlje do kojeg je došlo zbog obaranja ruskog aviona.\nBrzina otopljavanja odnosa iznenađuje eksperte, a motivi su uglavnom ekonomski, ocenjuje Dojče vele.\nZahladneli odnosi Rusije i Turske trajali su oko sedam meseci, otopljavanje nepunih šest sedmica. Kada turski predsednik Redžep Tajip Erdogan u utorak uveče doputuje u Sankt Peterburg i susretne svog kolegu Vladimira Putina, za obojicu će to značiti okret od 180 stepeni. Pokajnik Erdogan je pad na kolena počeo krajem juna pismom koje je uputio Putinu. U njemu je izrazio žaljenje što su turske snage u novembru oborile ruski borbeni avion na tursko-sirijskoj granici. Erdogan je u pismu uputio izvinjenje porodicama žrtava. Tada je stradao oficir za oružani sistem kojeg su ustrelili sirijski pobunjenici dok se spuštao padobranom. Takođe, pobunjenici su ubili jednog ruskog pešadinca u misiji spasavanja.\nObaranje aviona ohladilo je odnose između do tog trenutka bliskih partnera. Rusija je reagovala zabranom uvoza turskih životnih namirnica i otkazala sve čarter letove za ovu turističku destinaciju koja je omiljena kod miliona Rusa. Osim toga Moskva je stavila na led dva velika projekta: izgradnju gasovoda kroz Crno more i jedne atomske centrale. Što će se dalje dešavati sa ovim projektima odlučiće lično Putin i Erdogan. Njih dvojica su u međuvremenu nekoliko puta telefonirali, između ostalog i nakon neuspelog vojnog puča kada je Putin podržao svog kolegu.\nOvakve „nagle promene“ u odnosima bi mogle da zbune čak i iskusne promatrače, piše moskovski komentator Fjodor Lukjanov u časopisu Rusija u globalnoj politici. „Ako je potrebno i najoštrije reči mogu jednostavno biti zaboravljene.“ Ovo je bilo moguće između ostalog jer je Turska, osim formalnog izvinjenja, delimično ispunila dva dodatna uslova Moskve, kažu ruski promatrači. Tako su odgovorni piloti za obaranje ruskog borbenog aviona smešteni u zatvor, a osim toga Ankara je naznačila da je spremna za razgovore o odšteti.\nAktuelni razvoj događaja u Turskoj zemlju će dalje gurnuti u pravcu Moskve, smatraju analitičari. Misli se na kritike EU i SAD na račun Erdogana zbog osvetničkog pohoda koji sprovodi nakon neuspelog puča. Rusija bi čak mogla da postane novi oslonac za Tursku, smatra Viktor Nadein-Rajevskij iz ruskog Instituta za studije Crnomorskog i Kaspijskog regiona. „U novije vreme se govorilo o članstvu Turske u Šangajskoj organizaciji za saradnju i Evroazijskoj ekonomskoj uniji“, kaže on za DW. U obe organizacije je Rusija pokretačka snaga.\nNo lako je dogovoriti se kod ekonomskih tema gde obe zemlje profitiraju. Politika bi mogla da bude problem, dodaje Nadein-Rajevski. „Glavni problem je Sirija“, naglašava ovaj ekspert. Stvari su, kaže, nepromenjene: Turska želi promenu vlasti u Damasku, dok Rusija i vojno podržava sirijskog predsednika Asada.\nU hotelskoj sobi Navaljnog u Rusiji nadjena flaša s tragovima…\nSAD:Hezbolah skladišti eksplozivne hemikalije širom Evrope\nNova zaraza u Kini: Curenje gasa u fabrici vakcina izazvalo…\nU Moskvi uragan, ulice kao reke\nMinsk ocenio rezoluciju EP o Belorusiji kao agresivnu


BSC započeo realizaciju pilot projekta vezanog za energetsku efikasnost\nBack PRIVREDA INSTITUCIJE BSC započeo realizaciju pilot projekta vezanog za energetsku efikasnost\nsreda, 01 jun 2016 22:18\nU prostorijama BSC - Informativnog centra za poslovnu standardizaciju i sertifikaciju u Novom Sadu (Bulevar oslobođenja 81/X), u ponedeljak, 30. maja 2016. godine održana je ulazna konferencija kojom je najavljen početak realizacije pilot projekta pod nazivom: „Implementacija sistema energetskog menažmenta u industriji po UNIDO metodologiji“ (IEE).\nOvaj projekat je jedinstven po uključenosti organizacije UN - UNIDO, osnovane radi pružanja ovakve vrste podrške razvoju industrije zemljama u razvoju ili siromašnim zemljama.\nDirektorka BSC-a, gospođa Marija Vujaković ističe da je do ove saradnje došlo zahvaljujući pre svega ličnim vezama i dugogodišnjem radu u okviru ovakvih projekata u drugim zemljama, stručnjaka za ovu oblast, gospodina Dragomira Vasića koji je povezao BSC centar, pokrajinsku organizaciju koja se bavi standardizacijom i sertifikacijom sa UNIDO organizacijom i gospodinom Markom Matinijem, ovlašćenim predstavnikom UNIDO organizacije u Sektoru za energetsku efikasnost. Do saradnje je došlo na osnovu zajedničke ideje da se u deset kompanija imlementira sistem upravljanja energijom u skladu sa zahtevima standarda ISO 50001, kojim su propisani zahtevi kako doći do energetske efikasnosti.\nStandard ISO 50001 je iz 2012. godne i iskustva njegove primene nisu velika. U njegovoj primeni prednjače razvijene zemlje, a prema podacima iz 2014., u Nemačkoj je oko 7.000 kompanija bilo uključeno u proces implementacije tog sistema, u isto vreme, u Srbiji je tek 10 sertifikovanih komapnija koristilo ovaj standard. Odgovor na pitanje učešća ovako velikog broja nemačkih kompanija leži u činjenici da je u projekat bila uključena država koja je subvencionisala projekat i pružila podrušku u imlementaciji standarda.\nOvaj projekat će trajati devet meseci u nekoliko faza. Svaka kompanija će delegirati svoje energetske timove, stručnjake koji se u kompaniji bave tim problemom, koji će korak po korak uvoditi sistem ISO 50001, i na kraju o postignutim rezultatima izvestiti UNIDO.\nProjekat je utoliko vredniji, što se paralelno sa imlementacijom sistema ISO 50001 u samoj komapniji obučavaju ljude za buduće UNIDO nacionalne konsultante. Putem ovog projekta oni će prihvatiti nova znanja i nove veštine koje će u dogledno vreme biti smpremni da prenesu dalje. Ovim se stvara mreže stručnjaka sposobnih da učestvuju na sličnim projektima. Energetska efikasnost, uopšte bavljenje energijom i problemom njene uštede predstavlja sve veću nuždu s obzirom na situaciju na globalnom nivou i istrošenost fosilnih rezervi iz kojih čovečanstvo crpi energente.\n- Mi moramo da razvijamo kulturu štednje energije i prirodnih resursa. Ovo je obaveza ne samo države, industrije, nego svakog pojedinca. Srbija ne može biti deo globalne konkurentnosti ukoliko ne prati svetske trendove i u segmentu upravljanja energijom, efikasnošću korišćenja energije sa postepenim prelaskom na altenativne, obnovljive izvore energije. Standard ISO 50001 je najznačajni standard za upravljanje energijom, primenjiv u svim vrstama organizacija koje uspostave i primenjuju sistem prema standardu, nezavisno od njihove delatnosti i veličine. Primenom ISO 50001 omogućava se povećanje energetske efikasnosti, smanjenje troškova i umanjenje negativnog uticaja na životnu sredinu. Sistem funkcionište tako da se snimi stanje u određenoj kompaniji, da se vidi šta se može uraditi, predvide mere i predviđene mere primene. Zatim se ponovo vrše merenja, dok se ne steknu uslovi značajnijih investicija u novu opremu, novi koncept ili energiju zasnovanu na obnovljivim izvorima energije. Ovo je prvi, ali važan korak - objasnila je gospođa Marija Vujaković.


EWB intervju: Aleksandar Senić, predsednik odbora za evropske integracije – Centar savremene politike\nEWB intervju: Aleksandar Senić, predsednik odbora za evropske integracije\nEuropean Western Balkans vam predstavlja seriju intevjua sa ključnim akterima Evropskih integracija sa prostora Zapadnog Balkana. Aleksandar Senić (@AlexandarSenic) je narodni poslanik u Narodnoj skupštini Repiblike Srbije i član Nove Demokratske Stranke. Senić je aktuelni predsednik Odbora za Evropske integracije Narodne skupštine, a takođe i član Odbora za prostorno planiranje, saobraćaj itelekomunikacije, kao I odbora za poloprivredu šumarstvo i vodoprivredu. Senić je diplomirao građevinu i ekonomiju, a trenunto je zaposlen na Građevinskom faklultetu Univerziteta u Brogradu, na Katedri za menadžemnt, tehnologiju i IT u građevinarsvu. Poslanik je od 2012. godine.\nEuropean Western Balkans: Koji je Vaš lični stav o Evropskoj uniji i značaju integracija Republike Srbije u EU?\nAleksandar Senić: Evropska unija je savez suverenih zemalja sa najvišim vrednostima ljudske civilizacije. Po meni, Srbija može ostvariti samo prosperitet time što bi prihvatila takav model funkcionisanja društva. To bi za Srbiju značilo modernizaciju institucija, stabilnost državei veliku mogućnost razvoja. Tu uključujem i bezbednost svakog pojedinca, kako u finanijskom smislu, tako i kroz vladavinu prava i poštovanje ljudskih i manjinskih prava.\nEWB: Uloga Odbora za evropske integracije u koordinaciji harmonizacije našeg zakonodavstva sa zakonodavstvom EU ima svoju ulogu. Možete li da objasnite na koje sve načine Odbor doprinosi integraciji?\nAS: Odbor za evropske integracije razmatra predloge zakona i drugih opštih akata sa stanovišta njihove uskladjenosti sa pravnim tekovinama EU, pored toga razmatra programe, izveštaje i druge akte izvršne vlasti koji se tiču pridruživanja EU.\nOdbor je formirao Radnu grupu koja je izradila Predlog rezolucije o ulozi Narodne skupštine i načelima u pregovorima o pristupanju Republike Srbije Evropskoj Uniji. Ova Rezolucija je usvojena u decembru prošle godinei predviđa obavezu Vlade da pre utvrđivanja pregovaračkih pozicija dostavlja predloge pregovaračkih pozicija Odboru za evropske integracije, a Odbor će posebnom odlukom urediti postupak razmatranja pregovaračkih pozicija na sednicama Odbora za evropske integracije i odbora u čijem su delokrugu pitanja iz odgovarajućih pregovaračkih pozicija.\nOdbor vrši svoju kontrolnu ulogu kroz razmatranje izveštaja člana Vlade zaduženog za evrointegracije o stanju u procesu evrointegracija, o stanju u pregovorima, kao i u sprovodjenju Nacionalnog programa za usvajanje pravnih tekovina EU (NPAA)i drugih izveštaja na tromesečnom nivou.\nPored toga, Odbor održava i razvija bilateralnu i multilateralnu saradnju sa institucijama EU (prvenstveno Evropskim parlamentom), parlamentarnim odborima država članica EU I sa državama u regionu Jugoistočne Evrope.\nEWB: Koliko je prihvatanje evropskih standarda, nezavisno od integracija Republike Srbije u EU, značajno za građane naše zemlje?\nAS: U našem društvu preovladava konsenzus koji je iskazan i na poslednjim izborima kada su građani glasali za političke stranke koje se zalažu za članstvo Srbije u EU. Posledica toga je da u našem parlamentu imamo potpuni konsenzus oko pitanja evropskih integracija, što će svakako olakšati rad na usvajanju neophodnih reformskih zakona, kao i na procesu uskladjivanja zakonodavstva sa pravnim tekovinama EU. Građani su pokazali svest da je reforme neophodno sprovesti u cilju poboljšanja društvenog, političkog i ekonomskog razvoja Srbije, a ne samo zbog formalnog članstva u EU.\nEWB: Kada se očekuje naredno zasedanje zajednickog odbora Skupštine Republike Srbije i Evropskog parlamenta?\nAS: Prvi sastanak Parlamentarnog odbora za stabilizaciju i pridruživanje održan je 15. novembra 2013. godine u Beogradu. Tada je najavljeno da će sledeći sastanak biti održan u aprilu ove godine u Strazburu. Zbog prevremenih parlamentarnih izbora u Republici Srbiji i izbora za Evropski parlament, ovaj sastanak je odložen za septembar/oktobar ove godine.\nEWB: Skupština Crne Gore i Sobranje Makedonije imaju već razvijen odnos sa Evropskim parlamentom. Da li se konsutujete sa svojim kolegama iz drugih parlamenata u procesu priključenja? Ukoliko se konsultujete, koje su oblasti u okviru kojih ostvarujete saradnju?\nAS: Evropski parlament ima razvijenu saradnjusa svim parlamentima zapadnog Balkana, kroz različite forme u kojima učestvuju članovi Evropskog parlamenta i parlamenata zapadnog Balkana. Naglasio bih da Narodna skupština ima razvijenu saradnju sa Evropskim parlamentom. U periodu od 2006. do 2013. godine održano je sedam Interparlamentarnih sastanaka Narodne skupštine i Evropskog parlamenta. Nakon stupanja na snagu Sporazuma o stabiizaciji I pridruživanju (1. septembra 2013. godine), interparlamentrni sastanci se održavaju u formi sastanaka Parlamentarnog odbora za stabilizaciju I pridruživanje (naziva se i zajednički odbor, s obzirom da je sastavljen od podjednakog broja članova Evropskog parlamenta i narodnih poslanika Narodne skupštine). Ovaj Odbor se sastaje dva puta godišnje (jednom u Beogradu, a jednom u Briselu/Strazburu), kako bi razmatrao pitanja vezana za proces stabilizacije I pridruživanja.\nOčekujemo da će saradnja sa EP biti nastavljena posle izbora za EP, kao i da ćemo i dalje imati podršku i pomoć naših kolega, evropskih parlamentaraca, u procesu evropskih integracija.\nNarodna skupština, tj. Odbor za evropske integracije, aktivno su uključeni i u regionalnu parlamentarnu saradnju. Regionalna parlamentarna saradnja se ostvaruje učešćem delegacije Odbora u Parlamentarnoj dimenziji procesa saradnje u Jugoistočnoj Evropi i Konferenciji odbora za evropske integracije zemalja učesnica procesa stabilizacije i pridruživanja (COSAP). Na ovim skupovima razmatraju se teme od značaja za proces evropskih integracija zemalja regiona, kao i sva pitanja od značaja za regionalnju saradnju.\nEWB: Smatrate li da, pored harmonizacije zakona i politika sa EU, treba doći i do promene odnosa narodnih poslanika prema svojim obavezama? U kom pravcu bi se te promene trebale biti usmerene?\nAS: Smatram da bi svaki narodni poslanik trebalo da u oblasti u kojoj je stručan da svoj doprinos, prvenstveno kroz rad skupštinskih odbora u kojima je član, ali i na svim forumima gde predstavlja Narodnu skupštinu, njene odbore ili Republiku Srbiju.\nTakođe je potrebno da narodni poslanici uspostave bliži odnos sa građanima koji ih biraju, kao i da rade na tome da približe građanimabenefite koje oni sami ostvarujučlanstvom Republike Srbije u EU i neophodnost usvajanja evropskih standarda, kako bi se unapredio svakodnevni život građana.\nEWB: Šta je to što smatrate posebno bitnim za dalji proces integracije Republike Srbije u EU?\nAS: Smatram da je najbitnije da je na izborima ostvaren konsenzus po pitanju nastavka evropskih integracija Srbije. S obzirom da su počeli pregovori,trenutno je najvažnije da se završi formiranje pregovaračkog tima Republike Srbije za pregovore sa EU.Od početka pregovora, od januara ove godine, održano je nekoliko sastanaka skrininga po pregovaračkim poglavljima, kako eksplanatornih tako i bilateralnih. Administracija Republike Srbije pokazala je da ima dobre kapacitete da iznese proces pregovora, što su istakli i predstavnici EU na dosadašnjim sastancima.Potrebno je da dalje jačamo administrativne kapacitete kako bi što spremniji dočekali otvaranje pregovora, posebno za poglavlja 23 i 24. Potrebno je takođe jačati kapacitete za korišćenje pretpristupnih fondova EU (IPA fondovi), koji su nam na raspolaganju kao zemlji kandidatu.\n01.06.2014. 19.04.2015. EditorAleksandar Senić, Narodna skupština\nSledeće Sledeći članak: Kurc: Zapadni Balkan treba da je deo EU


Optužen vozač kamiona zbog nesreće u Nedžarićima u kojoj je poginuo dječak - Portal 072info\nOptužen vozač kamiona zbog nesreće u Nedžarićima u kojoj je poginuo dječak\nKantonalni sud u Sarajevu potvrdio je optužnicu Tužilaštva Kantona Sarajevo protiv Rezalije Razića zbog teškog krivičnog djela protiv sigurnosti javnog prometa.\n– Optuženi se tereti da je 09. decembra 2021. godine oko 18 sati i 5 minuta nedaleko od Osnovne škole “Aleksa Šantić” u Nedžarićima, kamionom udario 11-godišnjaka. Dan nakon, dječak je od zadobijenih povreda preminuo na Kliničkom centru Univerziteta u Sarajevu. Postupajuća tužiteljica je za glavni pretres predložila saslušanje pet svjedoka, vještake saobraćajne, mašinske struke i sudske medicine te izvođenje oko 40 materijalnih dokaza – saopćeno je iz Tužilaštva KS.\nU ulici Ramiza Salčina, dva dana poslije nesreće okupilo se nekoliko stotina građana na mirnom protestu. Uplakani roditelji i mještani su kazali kako su više puta nadležnima ukazivali da je ulica kojom djeca idu i vraćaju se iz škole preuska, neosvijetljena, bez trotoara.\nPodvukli su da ovaj problem traje više od 10 godina, te najavili kako će se ponovo okupiti ukoliko nadležni ne reagiraju.\nPrethodni članakЈedan zaraženi učenik i cijelo odjeljenje prelazi na online nastavu, maske obavezne\nSljedeći članakIzvještaj o ilegalnim finansijskim tokovima: U BiH 30 posto radne snage neformalno zaposleno


Zakon protiv diskriminacije ipak pred poslanicima\nVlada Srbije odlučila je da se Predlog zakona protiv diskriminacije bez izmena vrati u skupštinsku proceduru. Dan ranije je, na telefonskoj sednici, naložila njegovo povlačenje pošto je primedbe uputila Srpska pravoslavna crkva.\nIako negiraju da je Zakon bio povučen pod pritiskom Crkve, iz Vlade najavljuju da će pre vraćanja u proceduru održati sastanak sa predstavnicima crkava i verskih zajednica.\nNa antidiskriminacioni zakon čeka se četiri godine, prošao je sve procedure usvajanja u Vladi, ministarstvima i skupštinskim odborima. Ministarstvo za rad i socijalna pitanja radilo je na njemu tri godine i dobio je najviše ocene svih međunarodnih organizacija. A onda, na dan kada je trebalo da se nađe na dnevnom redu parlamenta kao prva tačka dnevnog reda, iz Vlade stiže obaveštenje da se povlači iz procedure. Dan pre toga, usprotivila mu se Srpska pravoslavna crkva, te ministar za rad Rasim Ljajić, kojeg nisu pozvali tokom telefonske sednice, postavlja sledeće pitanje:\n“Da li mi menjamo jednu uobičajenu demokratsku proceduru. Neka nam se kaže da ubuduće zakone šaljemo prvo crkvama, a onda da idu u redovnu proceduru.”\nOdlukom Vlade zbunjen je bio i Balint Pastor iz Saveza vojvođanskih Mađara:\n“Meni nije jasno kako se može desiti da Vlada na telefonskoj sednici skine sa dnevnog reda Predlog zakona, kada znamo da se na njemu godinama radi i kada znamo da je bila organizovana javna rasprava.”\nA u Vladi su kao razlog povlačenja naveli dodatna usaglašavanja, uz obećanje da će posao biti završen brzo, budući da je ovaj Zakon nužan uslov za stavljanje Srbije na "belu šengensku listu". Uz tvrdnju da se njena partija zalaže za hitno donošenje Zakona, Jelena Trivan iz vladajuće Demokratske stranke rekla je da je za njegovu primenu neophodna opšta i široka podrška javnosti:\n“Uvek je bolje da Zakon dođe u skupštinsku proceduru usaglašen sa svim relevantnim činiocima.”\nO kakvim je usaglašavanjima reč, i sa kojim činiocima, nije pojasnila. Zna se, međutim, da je srpska crkva tražila i dobila izmenu člana koji garantuje slobodu promene veroispovesti, kao i da se protivi usvajanju člana koji sprečava diskriminaciju na osnovu seksualne orijentacije. U Patrijaršiji je potvrđeno da je Sinod Srpske pravoslavne crkve, uz saglasnost drugih crkava i verskih zajednica, uputio pismo sa primedbama na predlog zakona. Episkop niški Irinej u izjavi za naš program kaže kako mu nije poznato da li je bilo ko iz Crkve uticao na povlačenje zakonskog predloga. Na sam tekst Nacrta nema preterane primedbe, dok svoj stav o homoseksualnim osobama ne krije:\n„Za mene lično, to je bolest. Nešto što je nenormalno može da se prihvati i razume, ali ja ne mogu da shavtim da to bude zakonski regulisano, i da to bude poštovano.“\nSa vladikom se slaže i Dragan Marković Palma iz vladajuće koalicije socijalista. Dok demokrate tvrde da Zakon o borbi protiv diskriminacije ima jedinstvenu podršku koalicije na vlasti, Marković poručuje:\n“Poslanički klub SPS - Jedinstvena Srbija neće glasati za taj Predlog zakona. Ako homoseksualci treba da vode Srbiju u Evropu, onda bolje da ostanemo da čuvamo ovce u Srbiji i na selu.”\nRadikali, Demokratska stranka Srbije i Nova Srbija se, očekivano, protive donošenju Zakona, dok su Liberalno demokratska partija, ali i brojne nevladine organizacije najoštrije osudile njegovo povlačenje kao "ozbiljan udarac demokratskom uređenju Srbije". Žarko Korać, lider Socijaldemokratske unije:\n“Uticaj crkve na ovu Vladu je očigledno veći nego za vreme Vojislava Koštunice. Srbija je ovim napravila jedan mali korak ka nečemu što nikada u svojoj modernoj istoriji nije imala, a to je da počinjemo da ličimo na začetke stvaranja teokratije, gde će crkva da određuje šta treba da rade institucije države.”\nDržavni sekretar u Ministarstvu za ljudska i manjinska prava Marko Karadžić ne želi u ovo da veruje. Poručio je da će se njegovo ministarstvo boriti da se anidiskriminacioni zakon usvoji u neizmenjenom obliku jer je ‘u skladu sa evropskim standardima i pruža zaštitu širokom krugu građana’:\n“Obećanje jeste da ćemo videti u čemu je to problem, koji su to tehnički razlozi. Kada se govori o tehničkim razlozima, podrazumevaju se uglavnom neke minorne greške u samom Predlogu, i ja želim da verujem da je to i da će tako i ostati.”\nPredlog zakona protiv diskriminacije obezbeđuje samo osnovne uslove za zaštitu seksualnih manjina u Srbiji, što je zapravo jako malo za zemlju\nu kojoj je nasilje nad gej osobama redovna pojava. To dokazuje i primer zabeležen septembra prošle godine, kada je grupa maskiranih mladića\nnapala posetioce beogrdskog Kvir festivala. Među njima i jednog gosta iz Amerike i našu sagovornicu Majdu Puaču:\n„Prilazi nam jedan visoki tip, prvo meni, a onda i drugaru Amerikancu sa kojim sam pričala. U tom momentu kreće da stavlja kapuljaču i medicinsku masku. Okrenem se ka ekipi koja je stajala iza, i vidim da i oni počinju da stavljaju maske i kapuljače, a da pored mene stoji tip sa fantomkom na glavi. U tom momentu izbija mom drugu flašu piva iz ruke koja se razbija, i ja krećem da trčim i urlam, policija, policija...“\nGostu iz Amerike slomljena je ruka dok je jedna devojka pretučena. Ovim i sličnim slučajevima bavićemo se i u našoj Temi sedmice, u\nsubotu od 18 časova u regionalnom programu Radija Slobodna Evropa.


YouTube priznao da briše komentare koji kritikuju kineske vlasti tipa: “komunistički banditi” ili “partija od 50 centi” – The Balkantimes Press\nYouTube priznao da briše komentare koji kritikuju kineske vlasti tipa: “komunistički banditi” ili “partija od 50 centi”\n28/05/2020 Balkantimes.Press\t245 Viewsbrisanje komentara, google, You Tobe. KIna\nYouTube, najpopularnija platforma za dijeljenje video sadržaja na svijetu, priznala je da automatski briše komentare koji kritikuju Komunističku partiju Kine, prenosi CNBC.\nKompanija, koja se nalazi u vlasništvu Guglove matične firme Alfabeta (Alphabet), je potvrdila navode portalu The Verge, čiji novinari su prvi izvijestili o automatskoj moderaciji komentara.\nPortparol video platforme je naveo da se brisanje komentara dešava usled “greške u sistemu” koju će popraviti u najkraćem mogućem roku. YouTube, inače, ima sistem koji automatski briše uvredljive ili spam sadržaje.\nKomentari na kineskom koji u sebi sadrže natpise “komunistički banditi” ili “partija od 50 centi” koje korisnici ostavljaju YouTube-ov sistem briše u roku od petnaestak sekundi, navodi The Verge.\nPrva sintagma je zapravo uvreda za članove Komunističke partije Kine koja seže još iz perioda građanskog rata u toj državi koji je počeo dvadesetih godina prošlog vijeka, dok je druga sintagma aluzija na komentatore koje unajmljuju kineske vlasti, a koji komentarima i “lajkovima” trebaju da promovišu stranku na vlasti.\nTehnološki gigant je tako stvorio prototip pretraživača poznatog kao “Projekat vilin konjic” (Project Dragonfly) koji je bio prototip pretraživača namenjen za kinesko tržište, koji bi funkcionisao u skladu sa kineskom državnom cenzurom.\nProjekat, koji nije bio realizovan zbog protesta Sjedinjenih Američkih Država, ali i brojnih zaposlenih u Guglu, dio je dugotrajne borbe kompanije za ulazak na kinesko tržište.


Izvor\ttanjug\tjun 19, 2018\nPrema podacima Republičkog zavoda za statistiku (RZS) skoro polovina vrednosti građevinskih radova srpskih kompanija bila je u Ruskoj Federaciji (46,6 odsto). Srpski građevinci su posle Rusije, najaktivniji bili u Crnoj Gori, gde od ukupne sume izvedenih radova učestvuju sa 12 odsto, zatim u Nemačkoj sa 6,8 procenata i Ugandi sa 6,3 odsto. Prema podacima RZS-a, srpska građevinska operativa najviše je zidala zgrade, a vrednost tih radova dostigla je cifru od oko 24 milijardi dinara što je oko 65,8 procenata ukupne vrednosti izvedenih radova. Srpski neimari su najviše ugrađivali materijal i opremu iz Srbije u Kazahstanu i Crnoj Gori, pokazuju podaci RZS-a, a zvanična statistika kaže da je ukupan broj radnika iz Srbije koje su naši izvođači u proseku angažovali u inostranstvu 1. 604. Najveći broj radnika radio je u – Nemačkoj, Ruskoj Federaciji, Crnoj Gori, i Bosni i Hercegovini, dok je u ostalim državama bilo angažovano do 54 radnika, pokazuju podaci RZS-a.\n« Upozorenje: To što čeka penzionere je tragedija Više od polovine žena u Srbiji nema, niti traži posao »


U hotelu Novotel u Bukure?tu, u Rumuniji, danas je odr?an XXI Kongres Balkanske odbojka?ke asocijacije. Zoran Gaji?, predsednik OSS, i Dragutin ?uk, tehni?ki direktor OSS i ?lan Tehni?ke komisije BVA, predstavljali su OSS na Kongresu BVA.\nKongres BVA u subotu u Bukure?tu – Zoran Gaji? predsednik BVA u 2020.\nXXI Kongres Balkanske odbojka?ke asocijacije, BVA, odr?a?e se u subotu, 7. decembra u hotelu Novotel u Bukure?tu, u Rumuniji. Zoran Gaji?, predsednik OSS, predvodi?e delegaciju Odbojka?kog saveza Srbije, u kojoj ?e biti Ivan Kne?evi?, generalni sekretar OSS, i Dragutin ?uk, tehni?ki direktor OSS i ?lan Tehni?ke komisije BVA. Najavljeno je da ?e delegate pozdraviti Aleksandar Bori?i?, predsednik CEV, a u radu Kongresa u Rumuniji u?estova?e i Zoran Avramovi?, predsednik Komisije za marketing BVA.\nLaza Risti?, predsednik OK Mladi radnik iz Pora?arevca, obavestio je Odbojka?ki savez Srbije i Balkansku odbojka?ku asocijaciju da klub iz Po?arevca odustaje od u?e??a na BVA Kupu 2019. u konkurenciji odbojka?a, koji ?e se odigrati 5. i 6. oktobra u Strumici, u Severnoj Makedoniji. Doma?in Finalnog turnira je Strumica, a prijavljeni su jo? Tokat Beledije iz Turske i Pri?tina iz takozvanog Kosova. U pismu predsednika Mladog radnika se navodi da postoji mogu?nost da se voljom ?reba sastanu sa Pri?tinom iz takozvanog Kosova, pa ne ?ele da do takvog susreta do?e. Osvaja? BVA Kupa u konkurenciji odbojka?a igra?e u 2. kolu Kupa izaziva?a 2020. protiv ma?arske Kazinbarcike (13. i 27. novembra).\nTurk Hava Jolari u Kupu izaziva?a 2019.\nTurski Turk Hava Jolari (Turki? Erlajns) iz Istanbula pobednik je BVA kupa 2019. u Istanbulu i igra?e u CEV Kupu izaziva?a 2019. Turkinje su danas, u poslednjem, 3. kolu, pobedile ?elezni?ar iz Lajkovca sa 3:0, po setovima 25:15, 25:19 i 25:22, posle 74 minuta igre.\nTurski Turk Hava Jolarija (Turki? Erlajns) iz Istanbula zabele?io je pobedu u drugoj utakmici na BVA kupu 2019. u Istanbulu. Doma?in turnira je danas pobedio rumunski Dinamo iz Bukure?ta sa 3:0, po setovima 25:10, 28:26 i 25:20. U poslednjem me?u na turniru, ?elezni?ar iz Lajkovca ?e sutra (nedelja, 15. septembar), igrati protiv Turk Hava Jolarija od 16.00 ?asova po na?em vremenu.


Stonoteniserke Miletića u Drugoj ligi Srbije – Moji Odzaci App\nStonoteniserke Miletića u Drugoj ligi Srbije\nPosle samo jedne sezone provedene u Vojvođanskoj ligi stonoteniserke “Miletića” iz Srpskog Miletića ostvarile su fantastičan uspeh i plasirale se u Drugu ligu (treći rang takmičenja).\nSala za stoni tenis u Srpskom Miletiću: Devojke krenule stopama muške ekipe\nSa samo jednom seniorkom, tri kadetkinje i jednom mlađom kadetkinjom Miletićanke su najmlađe među četiri ekipe koje su ove sezone ušle u Drugu ligu Srbije “Sever”, pa će i u višem rangu imati najmlađi tim.\nSjajan rezultat ostvarile su Dijana Veličkovic, Jovana Grčić, Ema Arizanović, Aleksandra Pavkov i najmlađa članica ekipe Vanja Zlatanović.\n– Ovaj uspeh je plod dobrog rada u klubu i velika zasluga našeg trenera Nebojše Balaža iz Čelareva. Kao što znamo naša muška ekipa spletom nesrećnih okolnosti izbačena je iz Druge lige te nam je ovo velika satisfakcija, jer naš klub ponovo ima drugoligaša i igra savezni rang – kaže Miroslav Đurović, sekretar STK “Miletić”.\nPrema njegovim rečima, veliki doprinos uspesima kluba dali su Sportski savez opštine Odžaci, Mesna zajednica Srpski Miletić i svi privatnici koji podržavaju stonotenisere i stonoteniserke.\n– Očekujem da u ovoj sezoni naši verni navijači, naši Miletićani budu uz naše dve ekipe koje će se takmičiti i da će u velikom broju pružati podršku našim ekipama ako to uslovi dozvole. Sa ponosom mogu da kažem hvala devojke što ste nam donele veliku radost kao i pre nekoliko godina što je napravila muška ekipa – zaključio je Đurović.\nStonoteniski savez Vojvodine objavio je predlog sastava liga za sezonu 2020/2021. Pored ženske ekipe “Miletića” koja će se takmičiti u Drugoj ligi “Sever” opštinu Odžaci će predstavljati još dve muške ekipe. Stonoteniseri “Miletića” su članovi Južno Bačke lige (peti rang), dok će se ekipa “Odžaka” takmičiti u Vojvođanskoj ligi “A” (četvrti rang).\nSredstva od oportuniteta za zamenu azbestnih ploča na školi u Karavukovu\nPočinje elektronska prijava za specijalizovana odeljenja i umetničke škole\nKorona ne posustaje, u opštini Odžaci 74 zaraženih\nU Odžacima 16. aprila prolećna deratizacija\nBački Gračac sutra neće imati struju


SAD optužuje četiri kineska pripadnika vojske za hakerski upad u Equifax\nKineska vojska, ilustrativna fotografija\nSjedinjene Američke Države su optužile četiri pripadnika kineske vojske za upad u mrežu Ekvifaksa (Equifax) agencije za kreditnu procenu, kao i za krađu ličnih podataka desetina miliona Amerikanaca, saopštilo je danas američko ministarstvo pravde optuživši Peking za odgovornost za jedno od najvećih hakovanja u istoriji.\nUpad u podatke kompanije 2017. godine pogodio je oko 147 miliona ljudi, a hakeri su uspešno ukrali imena, brojeve socijalnog osiguranja i druge lične podatke čuvane u njenoj bazi podataka. Prema pisanju britanskog BBC-ja neki od klijenata iz Kanade i Velike Britanije su također ugroženi zbog ovog napada.\nČetvoro pripadnika Istraživačkog instituta Narodne oslobodilačke vojske Kine, takođe su optuženi za krađu trgovinskih tajni kompanije, izjavili su policijski zvaničnici.\nNavodno optuženi su preusmerili svoj promet preko 34 servera i 20 zemalja u nastojanju da sakriju svoju lokaciju.\nNije poznato gde se nalaze osumnjičeni ali, kako navodi BBC, malo je verovatno da će doći u SAD na suđenje.\nMeđutim američki zvaničnici ipak smatraju krivičnu optužnicu moćnim sredstvom odvraćanja za strane hakere i upozorenje drugim zemljama da američka policija ima sposobnost da ukaže na pojedinačne krivce iza hakerskih napada.\n"Mi danas smatramo Narodnu oslobodilačku vojsku (Kine) odgovornom za njihove kriminalne radnje i podsećamo kinesku vladu da imamo sposobnost da sklonimo plašt anonimnosti sa interneta i nađemo hakere koje je ta zemlja više puta poslala na nas", dodao je Bar.\nKrivične optužbe podnete su u saveznom sudu u Atlanti, gde je sedište kompanije Ekvifaksa (Equifax). U optužnici se detaljno navodi kako su se hakeri trudili da prikriju svoje delovanje, a uključene su optužbe za zaveru radi kompjuterske prevare i zaveru radi ekonomskog špijuniranja.\nKreditna kompanija Ekvifaks ima podatke gotovo 820 miliona korisnika i informacije o 81. kompanija.


Mahdi Hodabahši zlatni na Evropskom prvenstvu u Sarajevu - Taekwondo klub Galeb\nPočetnaVestivestiMahdi Hodabahši zlatni na Evropskom prvenstvu...\nOsvojeno prvo mesto u ukupnom plasmanu u muškoj konkurenciji\nReprezentativci Tekvondo asocijacije Srbije još jednom su obradovali domaću sportski javnost. Na Evropskom prvenstvu u Sarajevu u olimpijskim kategorijama, Mahdi Hodabahši (preko 80 kg) se u svom prvom nastupu u reprezentaciji Srbije, upisao u sportsku istoriju, osvajanjem zlatne medalje, dok je mladi Novak Stanić ( do 58 kg) ostvario vrhunski rezultat, i okitio se srebrnim odličjem.\n– Posle 22 god konačno muško zlato na Evropskom prvenstvu i posle 10 god još jedno srebro na istom atkmičenju. Mahdy Hodabahšii je ovim zlatom potvrdio naša verovanja u kvalitet koji poseduje i ovim putem se zahvaljujemo ministru sporta Vanju Udovičiću na pomoći Mahdiju za dobijanje našeg državljanstva. Novak Stanić je prvi put na EP za seniore i svoju uspešnu juniorsku karijeru ovim rezultatom je najavio da će još bolji biti u seniorima. Devet meseci nismo imali takmičenja i ovo je za ceo sport važno, krenulo se i to sa medaljama. Imali smo peh sa kovidom i jedan deo reprezentacije nije mogao da učestvuje jer još nisu spremni za ovakav šampionat. Sutra su devojke i nadamo se da će i one napraviti dobar rezultat što se nekako uvek od njih očekuje. Imamo jak tim i želim im svu sreću – istakao je Dragan Jović.\n-Naši reprezentativci su ostvarili istorijski uspeh, najveći do sada kada su u pitanju Evropska prvenstva. Ovo je najbolji pokazatelj da je rad Asocijacije urodio plodom jer već godinama ulazemo u mladje selekcije i pravilan rad trenera sa svim selekcijama. Veliku zahvalnost dugujemo Ministarstvu za sport Republike Srbije na nesebičnoj podršci kao i Olimpijskom komitetu Srbije koji nas prate i podržavaju – istakao je Mirosalv Krklješ , generalni sekretar TAS.


Ekološki aktivisti iz regiona okupljaju se 3. jula u Sarajevu, najavili borbu za rijeke – Bistro Bosno i Hercegovino!\nEkološki aktivisti iz regiona okupljaju se 3. jula u Sarajevu, najavili borbu za rijeke\n1. Jula 2021. 9. Jula 2021. Senad\t0 Comments\nEkološki i aktivistički pokreti, organizacije i aktivisti iz regiona (BiH, Crna Gora, Hrvatska, Kosovo i Srbija) okupljaju se u Sarajevu 3. jula uz poruku “Ni kap vode im ne damo”.\nRegionalni savez pod nazivom “Odbranimo r(ij)eke Balkana” najavljuje veliki skup 3. jula u Sarajevu, gdje će se postaviti kamen temeljac “zajedničke borbe za oslobađanje svih rijeka Balkana”.\n“Dogovorit će se smjernice zajedničkog djelovanja aktivističkih pokreta iz cijele regije u borbi za zaštitu vode kao najvažnijeg zajedničkog dobra. Očekuje se dolazak predstavnika i predstavnica preko 20 lokalnih inicijativa koje se već godinama aktivno bore za rijeke širom Balkana”, kažu.\nDodali su da savez “Odbranimo r(ij)eke Balkana” okuplja organizacije, udruženja, sindikate, formalne i neformalne inicijative, te ljude iz BiH, Crne Gore, Hrvatske, Kosova i Srbije koji su se istakli u borbi za zdravu životnu sredinu, a protiv zločina prema rijekama i ljudima.\n“Na desetine je pobjeda malih zajednica širom Balkana, a sada tu energiju želimo usmjeriti sarađujući u ostvarenju trajnih promjena propisa i prakse kako bismo spasili naše rijeke za nas i generacije koje dolaze” poručuju iz ovog saveza.\nPročitajte i: Pošaljimo poruku političarima da vam je stalo do rijeka i prirodnih bogatstava, pridružite se našem javnom pozivu\nIstakli su da zahtijevaju da se momentalno obustave svi radovi i projekti na našim rijekama i po hitnoj proceduri u svim državama Balkana donesu zakoni o zabrani gradnje malih hidrocentrala.\n“Rijeke ne poznaju granice i one su nas spojile. Okupili smo se da se zajedničkim snagama suprotstavimo atacima na naše rijeke i da djelujemo solidarno – borba je jedna i ona je zajednička”, ističu.\n← Kraljica Une ove godine u rukama Luke Španića iz Slovenije\nIncident u Sarajevu: Na skup aktivista za zaštitu rijeka “upali” neistomišljenici →\nSrebrenik: Otvorena fabrika za reciklažu otpada\n23. Juna 2011. 5. Juna 2019. Adi\t21\nZavršena ribolovna sezona 2009.\n7. Oktobra 2009. 6. Juna 2019. Rusko\t0\nDiscovery Channel: Beringovo more kao najopasnije lovište\n29. Avgusta 2016. 5. Juna 2019. Senad\t0


Vladimir Rebić Archives - KRIK\nRebićev mandat u policiji obeležili rat klanova, kriminalizacija i politizacija policije\nDirektoru policije Vladimiru Rebiću istekao je mandat i on će uskoro biti penzionisan, saznaje KRIK. Rebić je tokom šest godina koliko je vodio policiju bio u senci ministara, a njegov mandat obeležili su rat kriminalnih klanova, nezapamćen broj kriminalnih ubistava, otpuštanja nepodobnih, kao i kriminalizacija i politizacija policije. Piše: Bojana […]\nRebiću istekao mandat, odlazi u penziju\nDirektoru policije Vladimiru Rebiću zvanično je istekao mandat i on će uskoro biti penzionisan. Novi prvi čovek policije trebalo bi da bude izabran na konkursu koji još nije otvoren. Dok se to ne desi dužnost direktora obavlja Rebićev pomoćnik Dragan Vasiljević. Piše: Bojana Pavlović Rebić od prošle nedelje više nije […]\nZavršne reči u slučaju Potočari zakazane bez znanja advokata\nAdvokati Milana Dumanovića i Mladena Trbovića, bivših policajaca kojima se sudi da su odali službenu tajnu kada su u javnosti govorili o nepravilnostima u radu policije na komemoraciji u Potočarima 2015. godine, od novinara su saznali da je za danas bilo zakazano iznošenje završnih reči. Zbog sumnje u pristrasnost sudije […]\nRebić: Policija sinoć bila uzdržana, reagovala kada su ugroženi životi policajaca\nDirektor policije Vladimir Rebić naveo je policija na protestu sinoć bila uzdržava i kazao da su policajci reagovali tek kad su im „životi bili ugroženi“. Snimci televizije N1, ali i oni koje su građani objavili na društvenim mrežama, međutim, pokazuju drugačije – da su policajci u nekoliko situacija bili veoma […]\nPolicajac Mladen Trbović protivzakonito je dobio otkaz 2016. godine, utvrdio je Upravni sud i naložio Ministarstvu unutrašnjih poslova da ga vrati na posao. Trbović je otpušten nakon što je sa kolegom javno govorio o tajnoj akciji policije prilikom komemoracije u Potočarima 2015. godine, zbog čega im se trenutno sudi za […]\nSlučaj „Potočari“: Pregledani snimci televizije Al Jazeera\nPrilog televizije Al Jazeera u kome policajci Milan Dumanović i Mladen Trbović govore o nelegalnom zadataku u Potočarima u julu 2015. godine pregledan je danas u postupku u kome se njima dvojici sudi za odavanje službene tajne. Tužilaštvo tvrdi da su policajci prekršili zakon jer su o tome pričali upravo […]\n07 avgusta, 2019